text:
Kuzohlangana izitabane zodumo kwehlelwe yiTheku
2017-04-10 11:01
Durban - Kuzohlangana izitabane zodumo kwingqungquthela yokuhlanganiswa komphakathi ehlelwa wuMasipala weTheku ngaphansi koMnyango wezamaPaki, ezokuNgcebeleka namaSiko, oholwa nguMnu Thembinkosi Ngcobo, kubika iphephandaba ILANGA langeSonto.
Le ngqungquthela eyenzeka minyaka yonke kuzobe kungokwesithathu kulo nyaka yenzeka, kanti kulokhu izoba ngoLwesibili mhla ziyi-11 kwephezulu.
Kulo nyaka le ngqungquthela izodingida ngomlando wabantu abamnyama nempilo yobutabane.
Ngokwesitatimende sabezindaba, izobheka ukuthi kungani abantu abaphila le mpilo bethola ukucwaswa nokuhlukunyezwa kwezinye izindawo abahlala kuzona.
OLUNYE UDABA: Uzibulele ejele owaduma nge-video yocansi nephoyisa
Inhloso yayo kubikwa ukuthi wukuhlanganisa umphakathi ngezindlela ezahlukene, ukwazi ukuhlalisana ndawonye ngaphandle kwezihibe.
Kule ngqungquthela ezoba seNkosi Albert Luthuli International Convention Centre (ICC) kuzobe kuboshelwe izitabane zodumo ezizobe zidingida ngezinto ezahlukene ezithinta impilo eziyiphilayo.
Phakathi kwalaba abazobe beyizimenywa kubalwa uSomizi Mhlongo ongumsakazi weMetro FM, obuye abe yijaji lomncintiswano wama-Idols SA, uKhaya Dladla ongumlingisi womdlalo owuchungechunge Uzalo, unontandakubukwa weTheku uTha Simelane, uMfu Zenzi Zungu noLwazi Blose Cele odume ngelikaDiva Cadach ongumsakazi weGagasi FM.
Abafuna ukuba yingxenye yale ngqungquthela kumele baxhumane noMnyango oholwa uMnu Ngcobo kulo masipala.
- News 24


c: text/html

text:
Isahluko 1
1
UJehova esetendeni lokuhlangana wambiza uMose, wakhuluma kuye, wathi:
2 “Yisho kubantwana bakwa-Israyeli, uthi kubo: ‘Nxa umuntu wakini eletha umnikelo kuJehova, anonikela ngomnikelo wenu wezinkomo zemihlambi nowezimvu.
3 “ ‘Uma umnikelo wakhe ungumnikelo wokushiswa wemihlambi, uyakunikela ngeduna elingenasici, anikele ngalo ngasemnyango wetende lokuhlangana, aze amukeleke kuJehova.
4 Uyakubeka isandla sakhe enhloko yomnikelo wokushiswa; uyakwamukelwa ngenxa yakhe, umenzele ukubuyisana.
5 Wolihlaba iduna phambi kukaJehova, amadodana ka-Aroni, abapristi, alethe igazi, afafaze ngegazi nxazonke ze-altare elingasemnyango wetende lokuhlangana.
6 Uyakuhlinza umnikelo wokushiswa, awuhlahlele izitho.
7 Amadodana ka-Aroni umpristi abeke umlilo e-altare, ahlele izinkuni phezu komlilo;
8 amadodana ka-Aroni, abapristi, ahlele izitho, nenhloko, namanoni, phezu kwezinkuni ezisemlilweni ophezu kwe-altare,
9 ahlanze izibilini zalo namanqina alo ngamanzi, umpristi akushise konke e-altare, kube ngumnikelo wokushiswa, umnikelo womlilo, ube yiphunga elimnandi kuJehova.
10 “ ‘Uma umnikelo wakhe ungowemihlambi, owasezimvini noma owasezimbuzini, ube ngumnikelo wokushiswa, wonikela ngeduna elingenasici.
11 Alihlabe ngasohlangothini lwe-altare olungasenyakatho phambi kukaJehova; amadodana ka-Aroni, abapristi, afafaze i-altare ngegazi lalo nxazonke.
12 Alihlahlele izitho nenhloko yalo namanoni alo, umpristi akuhlele phezu kwezinkuni ezisemlilweni ophezu kwe-altare,
13 ahlanze izibilini zalo namanqina alo ngamanzi, umpristi anikele ngakho konke, akushise e-altare kube ngumnikelo wokushiswa, umnikelo womlilo, ube yiphunga elimnandi kuJehova.
14 “ ‘Uma umnikelo wakhe kuJehova ungumnikelo wokushiswa kwezinyoni, wonikela ngomnikelo wamahobhe noma ngowamaphuphu amajuba.
15 Umpristi awulethe e-altare, awushumpule inhloko, awushise e-altare, igazi lawo likhanyelwe ngasohlangothini lwe-altare,
16 asuse ingila nezimpaphe, akulahle ngaseceleni kwe-altare ngasempumalanga endaweni yomlotha,
17 awuqaqe ngamaphiko awo, angawudabuli kodwa; umpristi awushise e-altare phezu kwezinkuni ezisemlilweni, ube ngumnikelo wokushiswa, umnikelo womlilo, ube yiphunga elimnandi kuJehova.

robotstxt: allowed

filter: keep


text:
Isahluko 5
1 Ungayikhaci indoda endala, kodwa yiyale njengoyihlo, namadoda amasha njengabafowenu,
2 abesifazane abadala njengawonyoko, nabesifazane abasha njengawodadewenu ngenhlanzeko epheleleyo.
3 Yazisa abafelokazi abangabafelokazi ngoqobo.
4 Kepha uma umfelokazi enabantwana noma enabazukulwane, labo-ke mabafunde kuqala ukuhlonipha indlu yakwabo, babuyisele okufaneleyo kubazali babo, ngokuba kuyabongeka lokho phambi kukaNkulunkulu.
5 Lowo ongumfelokazi ngoqobo osele eyedwa uthembele kuNkulunkulu, uhlala ekunxuseni nasekukhulekeni ubusuku nemini,
6 kepha lowo ozinikela ekutamaseni ufile esekhona.
7 Yala ngalezo zinto, ukuze bangabi nokusoleka.
8 Kepha-ke uma umuntu engabondli abakubo, kakhulu abakwakhe, ukulahlile ukukholwa, mubi kunongakholwayo.
9 Makangafakwa esibalweni umfelokazi, uma engaphansi kweminyaka engamashumi ayisithupha, owabe ngumfazi wendoda inye,
10 ebongwa ngemisebenzi emihle, uma ondlile abantwana, uma engenisile izihambi, uma egezile izinyawo zabangcwele, uma esizile abahluphekayo, uma ekhuthalele umsebenzi wonke omuhle.
11 Kepha abafelokazi abasha ubenqabe; ngokuba uma sebetamasile bedela uKristu, bafuna ukugana;
12 banokulahlwa, ngokuba bechithile ukukholwa kwabo kokuqala.
13 Futhi-ke bafunda nokuvilapha, bezula izindlu ngezindlu, bengavilaphi kuphela, kepha behleba, bezigaxa ngokungekwabo, bekhuluma okungafanele.
14 Ngakho-ke ngithanda ukuba abafelokazi abasha bagane, bazale abantwana, baphathe indlu yabo, bangasiniki isitha ithuba lokuthuka.
15 Ngokuba nakalokhu abanye sebechezukele kuSathane.
16 Uma owesifazane okholwayo enabafelokazi, makabasize, ibandla lingasindwa, ukuze lisize abafelokazi boqobo.
17 Amalunga aphatha kahle akuthiwe afanele ukutuswa ngokuphindiweyo, ikakhulu lawo akhuthalela izwi nokufundisa.
18 Ngokuba umbhalo uthi: “Ungayifaki isifonyo inkabi ebhulayo,” futhi: “Isisebenzi siyifanele inkokhelo yaso.”
19 Icala eliqondene nelunga ungalemukeli, kungekho ofakazi ababili noma abathathu.
20 Abonayo ubasole phambi kwabo bonke, ukuze nabanye besabe.
21 Ngiyaqinisa phambi kukaNkulunkulu noKristu Jesu nezingelosi ezikhethiweyo ukuba ulonde lezo zinto ngokungazinqumeli, ungenzi lutho ngokukhetha.
22 Ungasheshi ubeke izandla noma kubani, futhi ungahlanganyeli izono zabanye, uzigcine ube mhlophe.
23 Ungabe usaphuza amanzi odwa, kepha phuza iwayini eliyingcosana ngenxa yesisu sakho nobuthakathaka bakho obuvamileyo.
24 Izono zabanye abantu zisobala, zibandulela ekwahlulelweni; kepha abanye ziyabalandela. 5:24 Gal. 5:19.
25 Ngokunjalo nemisebenzi emihle isobala; naleyo engenjalo ingesitheke.


text:
Liyoba Khona Ngempela Yini Ipharadesi Emhlabeni?
Ipharadesi! Lapho sibona izikhangiso zezingadi ezinhle ezinjengepharadesi, siba nesifiso sokuya kulezo zindawo ukuze siziphumulele kuzo futhi sikhohlwe izinkinga esinazo. Kodwa njengoba sazi, lapho sibuyela emakhaya ngemva kokungcebeleka okunjalo, izinkinga zisuke zisasilindile.
Noma kunjalo, kuhlale kusikhanga ukucabanga ngepharadesi. Sihlale sizibuza: ‘Ingabe ipharadesi liyinto esengqondweni kodwa engeke ibe khona? Uma kunjalo, kungani isikhanga indaba yepharadesi? Ingabe liyoke libe khona?’
UMLANDO WEPHARADESI
Kusukela kudala, abantu abaningi bebelokhu befisa ukwazi ngepharadesi. Kwabaningi, ukuzwa iBhayibheli likhuluma ngengadi ‘eyayise-Edene, ngasempumalanga,’ yikho okwabenza bafisa ukwazi ngepharadesi. Yini eyenza leyo ngadi yathandeka? IBhayibheli liyasitshela: “UJehova uNkulunkulu wenza ukuba kumile emhlabathini yonke imithi efiselekayo emehlweni omuntu nefanelekele ukudliwa.” Leyo ngadi yayijabulisa futhi iyindawo enhle kakhulu. Okwakuhlaba umxhwele nakakhulu ukuthi kwakukhona “nomuthi wokuphila phakathi nensimu.”—Genesise 2:8, 9.
Incwadi yeBhayibheli, uGenesise, ithi kwakunemifula emine kuleyo ngadi. Emibili yaleyo mifula isaziwa ngisho nanamuhla—iTigrisi (noma iHidekeli) kanye ne-Ewufrathe. (Genesise 2:10-14) Leyo mifula emibili inqamula e-Iraq eyayiyingxenye yePheresiya bese iyochithekela ePersian Gulf.
Kuyaqondakala ukuthi ipharadesi liyinto eyigugu ePheresiya. Ukhaphethe wasePheresiya wangekhulu le-16 osemnyuziyamu i-Philadelphia Museum of Art, ePennsylvania, eMelika udwetshwe isithombe sengadi ebiyelwe enezihlahla nezimbali ezinhle. Igama lesiPheresiya elisho “ingadi ebiyelwe” liphinde lisho “ipharadesi” futhi isithombe esidwetshwe kukhaphethi sibonisa lokho iBhayibheli elikushoyo ngobuhle nobukhazikhazi bengadi yase-Edene.
Empeleni, ezilimini eziningi nasemasikweni akhona emhlabeni wonke kusaxoxwa ngendaba emayelana nepharadesi. Njengoba abantu befudukela ezindaweni ezehlukahlukene emhlabeni, bafaka imibono eyahlukene ngalokho ipharadesi eliyikho ngempela eyayisithonywe izinkolelo nezinganekwane ezazixoxwa ezindaweni abahlala kuzo. Ngisho nanamuhla abantu basachaza izindawo ezinhle emhlabeni njengezifana nepharadesi.
UKUFUNA IPHARADESI
Kunabahloli bamazwe abathi sebeyitholile indawo lapho ipharadesi lalikhona. Ngokwesibonelo, lapho uCharles Gordon, owayengujenene webutho laseBrithani, evakashele eSeychelles ngo-1881 wakhangwa ubuhle beVallée de Mai kangangokuba wathi iyingadi yase-Edene, le ndawo manje ingelinye lamaGugu Omhlaba. Ngo-1492, lapho uChristopher Columbus ongumhloli wamazwe wase-Italy efika esiqhingini iHispaniola, manje esaziwa ngeDominican Republic neHaiti, wacabanga ukuthi wayeseduze kakhulu nokuthola indawo lapho ingadi yase-Edene yayikhona.
Incwadi yomlando i-Mapping Paradise, inemininingwane yamabalazwe akudala angaphezu kuka-190, iningi lawo linezithombe zika-Adamu no-Eva bese-Edene. Phakathi kwawo kunebalazwe elingavamile elithathwe kuyikhophi eyenziwa eminyakeni engaphezu kuka-800 edlule yombhalo wesandla wakudala kaBeatus of Liébana. Ekuqaleni kwaleli balazwe kudwetshe ibhokisi elinepharadesi phakathi nendawo. Kunemifula emine egeleza isuka kulelo pharadesi iya emakhoneni amane alelo bhokisi, leyo mifula kuthiwa i-“Tigris,” i-“Eufrates,” i-“Pison” ne-“Geon”. Kuthiwa imelela ukusakazeka kwenkolo yobuKristu emagumbini amane omhlaba. Izithombe ezinjalo zibonisa ukuthi nakuba ingadi yase-Edene yayingasaziwa ukuthi yayikuphi abantu babesabukhumbula ubuhle bayo.
Umhayi wezinkondlo uJohn Milton, owazalwa eminyakeni engaphezu kuka-400 eyedlule, waziwa kakhulu ngenkondlo yakhe ethi Paradise Lost, (IPharadesi Lalahleka), ayisusela encwadini yeBhayibheli kaGenesise echaza ngesono sika-Adamu kanye nokuxoshwa kwakhe e-Edene. Kuleyo nkondlo wakhuluma ngesithembiso sokuthi abantu bazophila phakade emhlabeni, wathi: “Umhlaba uyoba ipharadesi.” Kamuva uMilton wabhala enye inkondlo eyayinesihloko esithi Paradise Regained (IPharadesi Libuye Latholakala).
UKUSHINTSHA KOMBONO
Kuyacaca ukuthi indaba yepharadesi elalahleka itholakala kuwo wonke umlando wabantu. Pho kungani ingasanakiwe namuhla? Incwadi i-Mapping Paradise ithi kungenxa yokuthi “izazi zemfundiso yenkolo azisayinaki indaba yokuthi ipharadesi lalikuphi.”
Iningi lamakholwa lifundiswa ukuthi ukuphila okuphakade liyokuthola ezulwini hhayi emhlabeni oyipharadesi. Nokho, encwadini yeHubo 37:29 iBhayibheli lithi: “Abalungile bayokudla ifa lomhlaba, futhi bayohlala kuwo kuze kube phakade.” Njengoba umhlaba wethu namuhla ungelona ipharadesi, yini esenza siqiniseke ukuthi lesi sithembiso siyogcwaliseka? *
UMHLABA UZOBA IPHARADESI
UJehova uNkulunkulu, owayenze iPharadesi, uthembisa ukuphinde abuyisele iPharadesi elalahleka. Uyokwenza kanjani lokho? Khumbula ukuthi uJesu Kristu wasifundisa ukuba sithandaze sithi: “Umbuso wakho mawuze. Intando yakho mayenzeke nasemhlabeni, njengasezulwini.” (Mathewu 6:10) Lowo Mbuso unguhulumeni womhlaba wonke oqondiswa uJesu Kristu oyobusa esikhundleni sabo bonke ababusi bomhlaba. (Daniyeli 2:44) Lapho sekubusa lowo Mbuso, intando kaNkulunkulu yokubuyisela ipharadesi emhlabeni ‘iyokwenzeka.’
Umprofethi u-Isaya waphefumulelwa ukuba achaze ukuthi kuyoba njani ukuphila ePharadesi, lapho zonke izinkinga ezikhungethe abantu namuhla ziyobe zingasekho. (Isaya 11:6-9; 35:5-7; 65:21-23) Sikucela ukuba uthathe imizuzu embalwa ufunde le miBhalo engenhla eBhayibhelini lakho. Ukwenza kanjalo kuzokusiza uqiniseke ukuthi uNkulunkulu unokuthile azokwenzela abantu abalalelayo. Bonke abayobe bephila ngaleso sikhathi bayojabulela ukuba sepharadesi nokuba seduze noNkulunkulu, okuyizinto u-Adamu ezamlahlekela.—IsAmbulo 21:3.
Yini esenza siqiniseke ukuthi isithembiso sePharadesi asilona iphupho? Isizathu ukuthi iBhayibheli lisitshela ukuthi: “Ngokuqondene namazulu, wona angakaJehova, kodwa umhlaba uwuniké abantwana babantu.” Isithembiso sePharadesi emhlabeni siyilokho “uNkulunkulu ongenakuqamba amanga, akuthembisa ngaphambi kwezikhathi ezimi njalo.” (IHubo 115:16; Thithu 1:2) Laze lamnandi lelo themba—ukuphila ePharadesi phakade!
^ isig. 15 Kuyathakazelisa ukuthi ngisho neKoran evesini 105 le-sura 21 Al-Anbiya’ [Abaprofethi], lithi: “Abalungile phakathi kwezikhonzi Zami bayodla ifa lomhlaba.”


text:
Ukufuna Ukwazi Ngomoya KaKhisimusi
“Kulula ukuzithola usungene shí esasaseni likaKhisimusi. Imicikilisho yaleli holidi iba miningi kangangokuthi isikhathi somndeni nabangane siba sincane kakhulu ngenxa yokuba matasa. Injabulo okufanele ngabe siyayithola ngezinye izikhathi iphaza-nyiswa ukucindezeleka.”—OWAYENGUMBUSI WESIFUNDA WASE-OKLAHOMA [E-U.S.A.] UBRAD HENRY, NGO-DECEMBER 23, 2008.
NJENGOBA inkathi kaKhisimusi isondela, izingoma, amabhayisikobho nezinhlelo ze-TV zigqugquzela umoya waleli holidi wokwenama nowesasasa—umoya kaKhisimusi. Ucabanga ukuthi kufanele kube yini ebaluleke kakhulu kulowo moya? Ingabe kufanele kube
- Ukukhumbula uJesu Kristu?
- Ukupha okuletha injabulo?
- Ukusiza abahluphekile?
- Ukuchitha isikhathi nomndeni?
- Ukukhuthaza ukuthula?
Njengoba uMbusi uHenry, ocashunwe ekuqaleni, akubeka, abaningi abagubha uKhisimusi bakuthola kunzima ukufinyelela leyo migomo ngenkathi yaleli holidi. Isikhathi sikaKhisimusi sivame ukuba matasa, siyacindezela, ngaphezu kwakho konke, esokuthenga nokuthengisa. Ingabe ukuhlakulela umoya kaKhisimusi—noma lokho okufanele ube yikho—kulahlekelwe injongo?
IBhayibheli lisikhuthaza sonke ukuba sikhumbule uJesu Kristu, siphane, sisize abahluphekile futhi sichithe isikhathi nemindeni yethu. Lisifundisa nendlela yokuba nokuthula. Ngakho-ke, kunokuba sixoxe ngokuthi kungani abanye bengawugubhi uKhisimusi, * kulezi zihloko sizoxoxa ngemibuzo elandelayo:
- Yini abanye abanomuzwa wokuthi kufanele ibe isizathu sokugubha uKhisimusi?
- Kungani kuyinselele ukufinyelela lokho okulindelekile ngoKhisimusi?
- Imiphi imithetho evela eBhayibhelini eye yasiza izigidi zabantu ukuba zithole okungcono kunoKhisimusi?
^ isig. 10 Ukuze uthole izizathu eziseBhayibhelini ezenza abanye abantu banqume ukungawugubhi uKhisimusi, bheka isihloko esithi “Imibuzo Evela Kubafundi Balo Magazini—Kungani Abanye Abantu Bengawugubhi UKhisimusi?”


text:
Isahluko 9
1
Kepha nesivumelwano sokuqala kambe sasinezimiso zenkonzo nendlu engcwele yasezweni.
2 Ngokuba kwakhiwa itabernakele lokuqala okwakukhona kulo uthi lwezibani, netafula, nezinkwa zokubukwa, okuthiwa elingcwele;
3 ngasemva kwesihenqo sesibili kwakukhona itabernakele elithiwa elingcwelengcwele,
4 eline-altare legolide lokuthunqisa nomphongolo wesivumelwano umboziwe ngegolide nxazonke, okwakukhona kuwo isitsha segolide esiphethe imana, nenduku ka-Aroni eyahlumayo, nezibhebhe zesivumelwano;
5 phezu kwawo kwakukhona amakherubi enkazimulo engamele isihlalo somusa, okungenakukhulunywa ngakho ngakunye manje.
6 Kepha lezo zinto zilungisiwe ngokunjalo, abapristi bangena njalo etabernakele lokuqala befeza izinkonzo,
7 kodwa kwelesibili kungena umpristi omkhulu yedwa kanye ngomnyaka, kungengaphandle kwegazi anikela ngalo ngenxa yakhe uqobo nangenxa yezono zabantu,
8 uMoya oNgcwele etshengisa lokhu ukuthi ayikabonakaliswa indlela eya endaweni engcwele, lisemi itabernakele lokuqala,
9 elona lingumfanekiso kulesi sikhathi samanje, okulethwa ngawo iminikelo nemihlatshelo engenakumenza okhonzayo aphelele maqondana nonembeza,
10 kodwa yona kanye nokudla nokuphuza nokugeza okuyizinhlobonhlobo iyizimiso zenyama kuphela ezibekiweyo, kuze kufike isikhathi sokupheleliswa kwezinto.
11 Kepha lokhu uKristu esefikile, engumpristi omkhulu wezinto ezinhle ezizayo, wadabula itabernakele elikhulu neliphelele kunalelo, elingenziwanga ngezandla, okungukuthi elingesilo lalokhu kudalwa,
12 wangena kanye kuphela endaweni engcwele, kungengegazi lezimbuzi nelamathole kepha ngegazi lakhe, ezuzile ukukhululwa okuphakade.
13 Ngokuba uma igazi lezimbuzi nelezinkunzi nomlotha wesithole kufafaza abangcolileyo, kuhlambulula kube ngukuhlanzeka kwenyama,
14 kakhulu kangakanani igazi likaKristu owazinikela kuNkulunkulu ngoMoya ophakade engenacala lizakuhlanza unembeza wethu emisebenzini efileyo, ukuze sikhonze uNkulunkulu ophilayo.
15 Ngalokho-ke ungumlamuleli wesivumelwano esisha, kuze kuthi ngokufa okungenxa yokukhululwa eziphambekweni zesivumelwano sokuqala ababiziweyo bazuze ifa eliphakade elathenjiswayo.
16 Ngokuba lapho kukhona itestamente, kufuneka ukuba kubikwe ukufa kowalenzayo;
17 ngokuba itestamente lisebenza sekufiwe, ngokuba alize lingaba namandla esekhona owalenzayo.
18 Ngalokho-ke isivumelwano sokuqala asimiswanga ngaphandle kwegazi.
19 Ngokuba isikhulunyiwe imiyalelo yonke ngokomthetho nguMose kubantu bonke, wayesethatha igazi lamathole nelezimbuzi kanye namanzi noboya obubomvu nehisopi, wafafaza incwadi nabantu bonke,
20 ethi: “Lokhu kuyigazi lesivumelwano aniyale ngaso uNkulunkulu.”
21 Netabernakele futhi, nezitsha zonke zenkonzo wakufafaza kanjalo ngegazi.
22 Yebo, cishe zonke izinto zihlanjululwa ngegazi ngokomthetho; ngaphandle kokuchitha igazi akukho ukuthethelelwa.
23 Njalo-ke kwakudingekile ukuba imifanekiso yokusezulwini ihlanzwe ngalokho, kepha okusezulwini uqobo lwakho kuhlanzwe ngeminikelo emihle kunalena.
24 Ngokuba uKristu kangenanga endaweni engcwele eyenziwe ngezandla, engumfanekiso waleyo okuyiyo ngempela, kepha wangena ezulwini uqobo ukuba manje abonakale ebusweni bukaNkulunkulu ngenxa yethu,
25 kungesikho futhi ukuba azinikele kaningi, njengalokhu umpristi omkhulu engena endaweni engcwele iminyaka ngeminyaka, ephethe igazi elingesilo elakhe;
26 uma kwakunjalo wayemelwe ukuhlupheka kaningi selokhu kwasekelwa izwe; kodwa kalokhu ubonakalisiwe kanye ekupheleni kwezikhathi ukuba asuse izono ngokuzinikela kwakhe.
27 Futhi njengalokhu kumiselwe abantu ukuba bafe kanye, emva kwalokhu ukwahlulelwa,
28 kunjalo noKristu, esenikelwe kanye ukuba athwale izono zabaningi, uyakubonakala ngokwesibili ngaphandle kwesono kulabo abamlindeleyo, kube ngukusindiswa.


text:
Kulandela uhlelo lokuvalwa kwamanzi okwelanga elilodwa ngemva kwamabili koBulawayo ngendlela yokulondoloza amanzi asemalutshwana emadamu, izakhamizi zalelidolobho zithi amasela asentshontsha impompi emizini eminengi, ikakhulu eNkulumane, okubangela ukuthi kube lohlupho nxa amanzi esevuliwe.
Kulandela uhlelo lokuvalwa kwamanzi okwelanga elilodwa ngemva kwamabili koBulawayo ngendlela yokulondoloza amanzi asemalutshwana emadamu, izakhamizi zalelidolobho zithi amasela asentshontsha impompi emizini eminengi, ikakhulu eNkulumane, okubangela ukuthi kube lohlupho nxa amanzi esevuliwe.
Lokhu kuvezwe yinhlanganiso elwela amalungelo ezisebenzi eye Progressive Bulawayo Residents Association, engezelele yathi kwezinye indawo zalelidolobho akulazibhorane zokusebenzisa nxa amanzi esavaliwe, okungabangela ukuqhamuka komkhuhlane wesihudo njengalokhu okwenzakala eChitungwiza le Harare.
UMnu. Ambrose Sibindi, isiphathamandla salinhlanganiso uthi kufanele ikhansili yakoBulawayo ifundise abantu ngozivikela kulimkhuhlane.
Kusenjalo, uMnu. Mfundo Mlilo, isiphathamandla se Combined Harare Residents Association uthi inhlanganiso yakhe isilobele uhulumende incwadi imkhuthaza ukuthi abhadalise ikhansili ye Norton imali yokugezisa impompi zamanzi eyazingcolisayo kulokhuthi kubhadaliswe izakhamizi zonke ezisebenzisa amanzi asuka ekhansili ye Harare.


text:
Isahluko 3
1
Ihubo likaDavide ebalekela u-Abisalomu indodana yakhe. Hhawu, Jehova, ziningi izitha zami. Baningi abangivukelayo.
2 Baningi abathi emphefumulweni wami: “Akukho ukusinda kwakhe kuNkulunkulu.” Sela
3 Kepha wena Jehova uyisihlangu kimi, uludumo lwami nophakamisa ikhanda lami.
4 Ngezwi lami ngiyakhala kuJehova; yena uyangiphendula esentabeni yakhe engcwele. Sela
5 Ngalala phansi, ngazunywa ngubuthongo; ngavuka, ngokuba uJehova ungiphasile.
6 Angesabi amashumi ezinkulungwane zabantu abangihaqile nxazonke.
7 Vuka, Jehova, ungisindise, Nkulunkulu wami, ngokuba zonke izitha zami uzishayile emhlathini, amazinyo ababi uwaphulile.
8 Insindiso ingekaJehova; isibusiso sakho masibe kubantu bakho. Sela


text:
Alukho uqhekeko ku-ANC - Gigaba
2012-11-13 12:02
Johannesburg - Ukuphambana kwemibono akusilo uphawu loqhekeko eqenjini elibusayo i-African National Congress, kusho uNgqongqoshe woMnyango wezamaBhizinisi oMphakathi uMalusi Gigaba, ngoLwesibili.
"Alukho uqhekeko olukhona eqenjini...ukungaziphathi kahle kwamalungu akusilo uphawu olungasetshenziswa kuthiwe lukhomba uqhekeko."
"Amahlongandlebe afanelwe wumgqomo kadoti kanti ukuphambana kwemibono yinto nje eyejwayelekile futhi ekhombisa ukuthi umbutho uyaphila...kuphambana nje imibono kulabo abakholwa wukuthi kunabathize abangenza kangcono nalabo abathokozela abavele bakhona kwamanje," kuchaza uGigaba.
Ungqongqoshe uthi ukholwa wukuthi ukushuba kwemimoya nokuphambana kwemibono kuzosiza iqembu ekutheni lizinze bese libhekana nezingqinamba ezikhona ngaphakathi.
UGigaba uthe indaba yobuholi be-ANC iwuhlelo lwentando yeningi, wathi uyakuthokozela ukuba yingxenye yeqembu, uthi akukhathaleki ukuthi ufakwe kusiphi isikhundla.
Ngenyanga ezayo, iqembu lizobamba ukhukhulelangoqo womhlangano wokuqokwa kobuholi, eMangaung.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Isahluko 1
1 Incwadi yokuqala ngayiloba, Theyofilu, ngakho konke uJesu aqala ukukwenza nokukufundisa,
2 kwaze kwaba lusuku akhushulwa ngalo, esebayalile ngoMoya oNgcwele abaphostoli ayebakhethile;
3 waziveza kubo ephilile emva kokuhlupheka kwakhe ngobufakazi obuningi, wabonwa yibo izinsuku ezingamashumi amane ekhuluma ngezombuso kaNkulunkulu;
4 kwathi ehlangene nabo, wabayala ngokuthi: “Ningamuki eJerusalema, kodwa nihlalele isithembiso sikaYise enasizwa ngami.
5 Ngokuba uJohane wayebhapathiza ngamanzi, kepha nina nizakubhapathizwa ngoMoya oNgcwele kungakadluli izinsuku eziningi.”
6 Khona labo ababebuthene bambuza bathi: “Nkosi, usawubuyisela umbuso ku-Israyeli ngalesi sikhathi na?”
7 Wathi kubo: “Akusikho okwenu ukwazi izikhathi noma imizuzu uBaba akumisele ngamandla akhe;
8 kodwa nizakwamukeliswa amandla, uMoya oNgcwele esefikile phezu kwenu, nibe ngofakazi bami eJerusalema, naseJudiya lonke, naseSamariya kuze kube sekugcineni komhlaba.”
9 Kwathi eseshilo lokho, wakhushulwa bebuka; ifu lamsusa emehlweni abo.
10 Bathi besagqolozela ezulwini emuka, bheka, amadoda amabili ayemi kubo, embethe izingubo ezimhlophe,
11 athi: “Madoda aseGalile, nimeleni nibheka ezulwini na? UJesu lo, osuswe kini enyuselwa ezulwini, uyakuza kanjalo, njengalokho nimbonile eya ezulwini.”
12 Khona babuyela eJerusalema bevela entabeni ethiwa eyemiNqumo eseduze neJerusalema, ibanga lohambo lwesabatha.
13 Kwathi sebengenile, benyukela ekamelweni eliphezulu, lapho bebehlala khona: oPetru, noJohane, noJakobe, no-Andreya, noFiliphu, noTomase, noBartolomewu, noMathewu, noJakobe ka-Alfewu, noSimoni umZelothe, noJuda kaJakobe.
14 Bonke laba baqinisela nganhliziyonye ekukhulekeni kanye nabesifazane, noMariya unina kaJesu, nabafowabo.
15 Ngaleyo mihla uPetru wasukuma phakathi kwabazalwane, isixuku sabantu esasikhona ndawonye kwakungathi ikhulu namashumi amabili, wathi:
16 “Madoda, bazalwane, kwakumelwe ukuba kugcwaliseke umbhalo uMoya oNgcwele awukhulumayo ngaphambili ngomlomo kaDavide ngoJuda owayengumholi kulabo ababamba uJesu,
17 ngokuba wayebalwe kanye nathi, wathola isabelo kule nkonzo.”
18 Lowo-ke wazuza insimu ngomvuzo wokungalungi, wawa ngekhanda, waqhuma phakathi, nezibilini zakhe zonke zachitheka;
19 kwaziwa yibo bonke abakhileyo eJerusalema, yaze yaqanjwa leyo nsimu ngolimi lwakubo ngokuthi i-Akeldama, okungukuthi iNsimu Yegazi.
20 Ngokuba kulotshiwe eNcwadini yamaHubo ukuthi: “Umuzi wakhe mawube yihlane, kungabikho ohlala kuwo,” nokuthi: “Isikhundla sakhe asithathwe ngomunye.”
21 “Ngakho kulawo madoda ayehamba nathi isikhathi sonke, lapho iNkosi uJesu ingena, iphuma phakathi kwethu,
22 kuqalela embhapathizweni kaJohane kwaze kwaba lusuku akhushulwa ngalo kithi, kumelwe ukuba enye kuwo ibe ngufakazi kanye nathi ngokuvuka kwakhe.”
23 Base bemisa ababili, uJosefa othiwa uBarsaba, othiwa futhi uJustu, kanye noMathiya.
24 Base bekhuleka bethi: “Wena Nkosi, owazi izinhliziyo zabantu bonke, ake ukhombe omunye kulaba ababili omkhethileyo
25 ukuba athathe isikhundla sale nkonzo nobuphostoli aphambuka kuso uJuda ukuya endaweni yakhe.”
26 Base bebenzela inkatho; yadla uMathiya; wabalwa kanye nabaphostoli abayishumi nanye.


text:
Isahluko 16
1
Thumani amawundlu ombusi wezwe aphume eSela ngasehlane, aye entabeni yendodakazi yaseSiyoni.
2 Kuyakuthi njengezinyoni ezizulazulayo, njengamaphuphu ahlakazekileyo, abe njalo amadodakazi akwaMowabi emazibukweni ase-Arinoni.
3 “Lulekanani, nenze izinqumo, ubeke isithunzi sakho njengobusuku phakathi kwemini, nithukuse abaxoshiweyo, ningadaluli ababalekileyo.
4 Abaxoshiweyo bakwaMowabi mabahlale kuwe; mawube yisivikelo kubo ebusweni bomchithi.” Lapho umcindezeli esephelile, nokuchitha sekuyekiwe, nabanyathelayo sebeqediwe ezweni,
5 kuyakumiswa isihlalo sobukhosi ngomusa, kuhlale kuso ngeqiniso etendeni likaDavide umahluleli ofuna ukwahlulela esheshisa ukulunga.
6 Sizwile ngokuziphakamisa kukaMowabi ukuthi uphakeme kakhulu, nangokuzidla kwakhe nokuziqhenya kwakhe nentukuthelo yakhe nokuphafuza kwakhe okuzenzisayo.
7 Ngalokho uMowabi uyaklewula ngoMowabi; bonke bayakuklewula. Niyakukhala ngezigaxa zezithelo zomvini ezomileyo zaseKhiri Haresheti nidabukile kakhulu.
8 Ngokuba amasimu aseHeshiboni abunile kanye nomvini waseSibima; amakhosi ezizwe achithile amagatsha awo; afinyelela naseJazeri, edukela nasehlane; amahlumela awo elulwa, awela ulwandle.
9 Ngalokho ngiyakukhalela umvini waseSibima njengokukhala kweJazeri, ngikumanzise, Heshiboni, ngezinyembezi zami, nawe Elehale, ngokuba phezu kwezithelo zakho nokuvuna kwakho kuwile ukumemeza kwempi.
10 Ukuthokoza kususiwe kanye nokujabula ensimini; nasezivinini akuhlatshelelwa, akujatshulwa; abanyathelayo abalinyatheli iwayini ezikhamweni; ngenze ukuba kuphele ukumemeza.
11 Ngalokho inhliziyo yami iyakhala njengehabhu ngoMowabi, nokuphakathi kwami ngeKhiri Heresi.
12 Kuyakuthi lapho uMowabi esebonakala, azikhathaze endaweni ephakemeyo, aye endlini yakhe engcwele ukuba athandaze, angaphumeleli.
13 Yileli izwi uJehova alikhulumayo ngoMowabi ngaleso sikhathi.
14 Kepha manje uJehova ukhulumile ukuthi: “Phakathi kweminyaka emithathu njengeminyaka yomqashwa udumo lukaMowabi luyakudelelwa, noma enezixuku eziningi; insali iyakuba ncane kakhulu, ingabi namandla.”


text:
IBoko Haram ivuma ukuhlasela eNigeria
2012-07-10 12:01
Maiduguri - Isitatimende esiyamaniswa nenhlangano yamaphekulazikhuni eNigeria, iBoko Hram, ithi iyona ehlasele ezigamekweni ezishiye abantu abangu-58 beshonile.
Lesi sitatimende esitholwe yi-Associated Press ngoLwesibili sithi le nhlangano izishaya izifuba ngokuhlasela ePlateau, nalapho kuthiwa oshayasibhamu bagasele emizini ngoMgqibelo.
Siqhube ngokuthi le nhlangano izqhubeka nokuhlasela izikhulu zikahulumeni nabenkolo yamaKhrestu.
Sithi amaKhrestu "ngeke akuthole ukuphumula" uma bengafuni ukwamukela inkolo yobuSulumane.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AP


text:
Libashonele ababulala umlimi
2012-09-14 11:02
Cape Town - Amadoda amathathu atholwe enecala lokubulala umlimi wamagilebhisi eStellenbosch, u-Alberto Costa esemzini wakhe ngonyaka ofile, ngokusho kombiko wangoLwesihlanu.
Iphephandaba iCape Times libike ukuthi uMfundiso Yese, Simamkele
Mralaza noCedrick Vusumzi Mphakathi batholwe benecala lokubulala nokugqekeza ngenhloso yokuphanga, yiNkantolo eNkulu yaseWestern Cape ngoLwesine.
IJaji Andre le Grange uthole ukuthi la madoda akuhlela kahle lokhu kubulala.
Ukushona kukaCosta ezintatha zangoFebhuwari 18, 2011
kwavusa umsindo nokusaba emphakathini wabalimi, kulandela uxhaxha lwezigameko zokuphanga kuleya ndawo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Isahluko 22
1
Usho kanje uJehova, uthi: “Yehlela endlini yenkosi yakwaJuda, ukhulume khona leli zwi,
2 uthi: ‘Yizwa izwi likaJehova, nkosi yakwaJuda, ohlezi esihlalweni sobukhosi sikaDavide, wena nezinceku zakho nabantu bakho abangena ngalawa masango.
3 Usho kanje uJehova, uthi: Yenzani izahlulelo nokulunga, nophule ophangiweyo esandleni somcindezeli, ningoni, ningadluzuli abafokazi, nezintandane, nabafelokazi, ningachithi igazi elingenacala kule ndawo.
4 Ngokuba uma nenza lokhu impela, kuyakungena ngamasango ale ndlu amakhosi ahlezi esihlalweni sobukhosi sikaDavide, ekhwele izinqola namahhashi, wona nezinceku zawo nabantu bawo.
5 Kepha uma ningalaleli lawa mazwi, ngiyazifunga, usho uJehova, ukuthi le ndlu iyakuba yincithakalo.’ ”
6 Ngokuba usho kanje uJehova ngendlu yenkosi yakwaJuda, uthi: “UyiGileyadi kimi, nekhanda laseLebanoni; impela ngiyakukwenza ube yihlane nemizi engahlalwa muntu.
7 Ngiyakukulungisela abachithi, yilowo nalowo abe nezikhali zakhe, bagawule imisedari yakho ekhethekileyo, bayiphonse emlilweni.
8 “Izizwe eziningi ziyakudlula kulo muzi, zisho, kube yileso naleso kwesinye, ukuthi: ‘UJehova wenzeleni okunje kulo muzi omkhulu na?’
9 Bayakuthi: ‘Ngokuba basishiya isivumelwano sikaJehova uNkulunkulu wabo, bakhuleka kwabanye onkulunkulu, babakhonza.’ ”
10 Ningakhaleli ofileyo, ningamlileli, kepha nimkhalele nokumkhalela omukayo, ngokuba akasayikubuya, kasayikubona izwe lokuzalwa kwakhe.
11 Ngokuba usho kanje uJehova ngoShalumi indodana kaJosiya, inkosi yakwaJuda, owaba yinkosi esikhundleni sikaJosiya uyise, waphuma kule ndawo, ukuthi: “Akasayikubuyela lapha,
12 kepha uyakufela kuleyo ndawo lapho bemthumbele khona; naleli zwe kasayikulibona.”
13 “Wo koyakha indlu yakhe ngokungalungi, namakamelo akhe ngokungafanele, osebenzisa umakhelwane wakhe engamholeli, angamniki lutho ngomsebenzi wakhe,
14 othi: ‘Ngiyakuzakhela indlu enkulu namakamelo abanzi,’ ayibhobozele amafasitele, bese yembeswa ngemisedari, ibhecwe ngebomvu!
15 “Uyinkosi ngokuba ushisekela imisedari na? Angithi uyihlo wadla, waphuza, wenza ukwahlulela nokulunga, kwaba kuhle kuye, na?
16 Wahlulela abaswelayo nabampofu, kwaba kuhle; angithi lokhu kungukungazi mina na?” usho uJehova.
17 “Amehlo akho nenhliziyo yakho kusekuphangeni kuphela, nasekuchitheni igazi elingenacala, nasekucindezeleni, nasekudloveni ukuba ukwenze.”
18 Ngalokho usho kanje uJehova ngoJehoyakimi indodana kaJosiya, inkosi yakwaJuda, uthi: “Abayikumkhalela ngokuthi: ‘Hhawu, mfowethu,’ noma, ‘hhawu, dadewethu!’ futhi bangamkhaleli ngokuthi: ‘Hhawu, nkosi,’ noma, ‘hhawu, bukhosi bakhe!’
19 Uyakumbelwa ngokumbelwa kwembongolo, ahudulwe alahlwe ngale kwamasango aseJerusalema.
20 “Khuphukela eLebanoni, ukhale; phakamisa izwi lakho eBashani, ukhale use-Abarimi, ngokuba zonke izithandwa zakho zibulewe.
21 Ngakhuluma kuwe usenenhlanhla, kepha wathi: ‘Angizwa.’ Lokhu kuyindlela yakho kwasebusheni bakho ukuthi awulizwa izwi lami.
22 Umoya uyakubalusa bonke abelusi bakho, nezithandwa zakho ziyakuthunjwa; impela uyakuba namahloni, ujabhe ngabo bonke ububi bakho.
23 Wena ohlala eLebanoni, owakha isidleke sakho kuyo imisedari, uyakuhawukelwa kangakanani ngokufikelwa kwakho yimihelo, imihelo enjengeyobelethayo!
24 “Kuphila kwami,” usho uJehova, “noma uKhoniya indodana kaJehoyakimi, inkosi yakwaJuda, ebe yindandatho esandleni sami sokunene, nokho bengiyakukuhluthula khona,
25 ngikunikele esandleni sabafuna ukuphila kwakho nasesandleni salabo obesabayo, ngithi esandleni sikaNebukadinesari, inkosi yaseBabele, nasesandleni samaKaledi.
26 Ngiyakukuzwibela kwelinye izwe, wena nonyoko owakuzalayo, lapho ningazalelwanga khona; niyakufela khona.
27 Kepha abayikubuyela ezweni abalangazelela ukubuyela kulo.”
28 Lo muntu uKhoniya uyisitsha esidelelweyo nesaphukileyo na? Uyindebe okungekho kuyo intokozo na? Uzwitshelweni yena nenzalo yakhe, balahlelwa ezweni abangalaziyo, na?
29 Lizwe, lizwe, lizwe, yizwa izwi likaJehova.
30 Usho kanje uJehova, uthi: “Lobani lo muntu ukuthi akanamntwana, umuntu ongayikuba nampumelelo ezinsukwini zakhe, ngokuba umuntu ohlezi esihlalweni sobukhosi sikaDavide akayikuba nampumelelo yokuba abe esabusa kwaJuda.”


text:
UMnu. Eric Matinenga umphathintambo obona ngokulotshwa kwesisekelo sombuso utshele iStudio 7 ukuthi umhlangano lo ubungowokuxazulula konke okuhluphayo kuloluhlelo hatshi ukukhuluma ngengxaki ezimbalwa kuphela.
Ikhomithi yedale lephalamende ebona ngokulotshwa kutsha kwesisekelo sombuso eye COPAC ithi umhlangano wayo esanda kuwugqiba edolobheni leNyanga lohlangothi lwayo lwe Management Committee uphumelele okwamagama njalo bazahlangana okwamalanga amabili ukulolonga okusaseleyo.
UMnu. Eric Matinenga umphathintambo obona ngokulotshwa kwesisekelo sombuso utshele iStudio 7 ukuthi umhlangano lo ubungowokuxazulula konke okuhluphayo kuloluhlelo hatshi ukukhuluma ngengxaki ezimbalwa kuphela.
UMnu. Believe Gaule, isiphathamandla se COPAC utshele uSithandekile Mhlanga weStudio 7 ukuthi ikhomithi yakhe isizaqhubela ugwalo lwe Draft Constitution kunkokheli kahulumende womanyano kungalungiswa okuseleyo.


text:
Abafundi enyuvesi babanjwe inkunzi bekhonjwe ngesibhamu
2017-03-09 13:04
Johannesburg – Izigebengu ezimbili ebezihlomile zikhombe
abafundi ngesibhamu e-University of Johannesburg esikhungweni saseKingsway ngoLwesithathu
esehlakalweni esiphethe ngokuba kudutshulwane.
Okhulumela
amaphoyisa eSAPS esifundazweni, uColonel Lungelo Dlamini, uthe abasolwa ababili
babambe inkunzi abafundi bebakhombe ngesibhamu, bathatha ama-laptop nama-iPad.
Uthe onogada
besikhungo baphutheme endawnei yesigameko ngemuva kokuba bezwe ngokuhayiza kwabafundi,
nokuholele ekutheni kubenokudubulana phakathi konogada nabasolwa.
OLUNYE UDABA: Ingane iwele kwi-swimming pool yashona
"Omunye wabasolwa ulimalile kodwa bobabili bakwazi
ukubaleka,” kusho uDlamini.
Uthe ezinye zezinto ezebiwe zitholakale kodwa abasolwa bakwazile
ukubaleka nama-laptop kanye nama-iPad.
Kuvulwe icala lokuphanga kuhlonyiwe nelokuzama ukubulala.
- News 24


text:
Abalimi botshinda, izinduna kunye lamalunga edale lephalamende bahlangene eHarare bekhulumisana ngentengo yotshinda bavumelana ukuthi abalimi bame ukuthengisa intengo yalo ize ikhuphulwe.
Abalimi bathi intengo yamacenti angamatshumi amathathu kusilinganiso sekilogram inlutshwana kakhulu okubangela ukuthi bengasatholi nzuzo ngemva kokubhadala izikwelede lapho sebethingise isivuno sabo.
NgolweSibili uhulumende ubikwa ezaba lomhlangano wokuzama ukuthi abalimi bathengise utshinda.
UChris Gande weStudio 7 uxoxe lomela iBinga North edale lephalamende, uMnu. Patrick Nene Sibanda obekulumhlangano ochasisa kabanzi ngaloludaba.


text:
I-Ballet Ephefumulelwe I-Bandage Yoga Yama-Sexy Legging Pants
- Njengoba i-ballerina enamandla njenge-ballerina kule Ballet Inspired Bandage Yoga Sexy Legging Pants.
- I-SpandexMaterial
- Inkomba-ubude
- SkinnyThayipha
- I-Wiast: Ephakathi
- Waist Waist
- I-BandageUkuhlobisa
- Ezemidlaloisitayela
- I-1 PC ye-1 PAC
- KUFUNEKA KUKHOLI LILAC / GRAY / BLACK / PURPLE
Ukubuyiselwa kwemali nokubuyisela inqubomgomoUma kunenkinga yemfanelo. Sizovuma ukubuyela noma ukubuyiselwa imali ngokuya ngesimo esithile.
I-1.Ukubuyiselwa kwembuyiselo kufanele ifike ezinsukwini ezingu-7 zosuku olutholiwe.
I-2.Uma wenza ukubuyisela, sicela ufake inothi ngegama lakho, ikheli, nenombolo ye-Item, incazelo emfushane yesizathu sokubuya.
Sicela ukhombise uma ukhetha ukushintshaniswa noma ukubuyiselwa imali.
Inqubomgomo yokuthumelaI-1. Wonke ama-oda azothunyelwa ezinsukwini zokusebenza ze-1-2 ngemuva kokukhokha okuqinisekisiwe. Isikhathi sokuthumela singase sibambezeleke ngenxa yeholidi kazwelonke kuphela. Sizama konke esingakwenza ukukunikeza izinsizakalo ezinhle.
I-2.Sihambisa yonke i-oda ngeNombolo yabo yokulandelela, futhi ungabuka iziteleka zokuthumela kwiwebhusayithi ehambisanayo.
Zizwe ukhululekile ukuxhumana nathi uma unombuzo.


text:
OweMuvhango uthi akusizo ezokufakelwa ezakhe
2015-08-26 18:18
Johannesburg - Umlingisi weMuvhango osedume ngokuba nezinqa ezinkulu, uBuhle Samuels odlala indawo kaMatshidiso ku-SABC 2 uchitha eyokufakela izinqa.
Ngemuva konyaka eqalile ukubonakala kulo mdlalo uBuhle wabangundabuzekwayo njegoba wonke umuntu wayebabaza izinqa zakhe.
Abantu besilisa babekuthokozela ukuzibuka okwenza kwanyuka izibalo zalo mdlalo kodwa abantu besifazane bona babengamfuni, begxeka uma eke wabonakala kuthelevishini ikakhulukazi ngoba abantu besilisa babethe njo kuye okwenza kwasabalala amahlebezi okuthi wazifakela izinqa.
OLUNYE UDABA: Uyazikhulumela oweMuvhango ngezinqa zakhe
Izitolo zaseGoli zaqala zadayisa imiqamelo yezinqa ezazibizwa ngokuthi yiMatshidiso eyayidayisa sengathi amakhekhe ashisayo kulezi zitolo.
UBuhle wazithola esesimweni esingesihle njengoba kwakufanele aqinisekise abantu ukuthi izinqa zakhe akuzona ezokufakelwa. UBuhle wakuthola kunzima nokuthi afake isithombe sakhe enkundleni yezokuxhumana.
Kamuva nje uthathe isinqumo sokusivezela ukuthi izinqa zakhe ngezangempela njengoba efake isithombe enkundleni yezokuxhumana, kubika iSundayWorld.
ISITHOMBE:
- News 24


text:
UMbeki uxwayise iZimbabwe
2012-11-13 10:01
Johannesburg- Owayengumengameli kuleli uThabo Mbeki usexwayise labo abangogombela kwesabo eZimbabwe ukuba bayeke ukuzihlomulisa ngamadayimane ezwe, kubike iBusiness Day ngoLwesibili.
"Ukukhiqizwa kwamadayimane akumele kwenganyelwe abantu abanezinhloso zokuzihlomulisa abebakhe umbimbi nezinkampani zeziyamini ngezinhloso zokuzuza," kusho uMbeki.
"Njengoba ukhetho oluzoba ngonyaka ozayo lusondela eZimbabwe, kumele leli lizwe likhombise ukuthi alilona izwe eliqolayo."
UMbeki ubekhuluma engqungqutheleni kahulumeni waseZimbabwe emayelana nokuhweba ngamadayimane.
I-Associated Press ngoMsombuluko ibike ukuthi cishe angabiza u-$2 billion amadayimane ebiwa eZimbabwe.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Inhlanganiso ye UNICEF logatsha lwezemfundo kuhulumende wakwele Bhilitane zilandule imbiko ethi sezizakuma ukuphathisa isikhwama sokuphathisa abantwana abaphuma emulini eziswelayo ngemali yesikolo, iBEAM.
Iphephandaba le the Herald likhuphe imbiko ethi kusukela nge term ezayo lezi nhlanganiso azisoze ziphathise lesi sikhwama ngoba abaphathisa uzulu labo bethwele nzima ngokoma komnotho womhlaba.
Kodwa ugatsha lwakwele Bhilitane lwethule umbiko othi uncedo lukhona kuze kuyefika umnyaka ozayo. Imizamo yokukhulumisana lomphathintambo wezemfundo yehlule. UChris Gande weStudio 7 uxoxe lesiphthamandla senhlanganiso yeBulawayo Progressive Residents’ Association, uMnu. Ambrose Mlilo othi uzulu ubesedaniswe yimbiko le.


text:
ISITHOMBE: Kulimale ababili isitimela sishayisa imoto
2017-05-23 18:00
eKapa - Kulimale abantu ababili ngesikhathi isitimela sishayisa imoto emgwaqeni u-Uxbridge Road eLakeside, eKapa.
Lokhu kwenzeke ngoLwesibili emini, ngokusho kukaRichard Bosman okhulumela uMasipala waseKapa. Uthe abantu ababili bavaleleke phakathi emotweni ngesikhathi beshayisana nesitimela endaweni okuvame ukweqa kuyo izimoto.
“Abantu ababili, okungowesilisa kanye nowesimame, bavaleleke emotweni ngemuva kokuthi le moto ishayisane nesitimela,” kusho uBosman.
Abe-ER24 bathi bafike kule ndawo bathola le moto incike esitimeleni ngakujantshi.
OLUNYE UDABA:Abagibeli badune isitimela, basikhomba KwaMashu ngenkani
“Ngesikhathi kuhlolwa isimo kutholakale owesimame nowesilisa bengaphakathi emotweni, laba bebesesimweni esibucayi kakhulu," kusho abe-ER24.
Kusize abezicishamlilo kanye nomasipala abasebenzise izinsiza ezikhethekile ukubatakula.
Ngemuva kokukhishwa kwalaba emotweni, abezimo eziphuthumayo babalaphele kule ndawo ngaphambi kokubaphuthumisa esibhedlela.
- News24


text:
Izigebengu zishaye zachitha nemoto kunengane phakathi eThekwini
2017-03-10 18:00
Durban –Amaphoyisa aseThekwini athungatha abasolwa abadune imoto eGame City kukhona ingane enenyanga eyodwa izelwe phakathi.
Lokhu kwenzeke ngoLwesihlanu emini edolobheni eThekweni.
Okhulumela amaphoyisa uLieutenant-Colonel Thulani Zwane uthe umama ubehamba nosana lwakhe olunenyanga luzelwe kanye nendodana eneminyaka engu-8 ubudala ngesikhathi behlaselwa.
Kuthiwa lo mama ohamba ngemoto yohlobo lweToyota Yaris uhlaselwe amadoda amabili enxanxatheleni yezitolo eGame City.
“Laba bafike bafuna ngenkani izikhiye zemoto maqede babaleka nemoto kukhona usana phakathi,” kusho uZwane.
OLUNYE UDABA:Iphephile ingane okudunwe imoto kamama iphakathi
Kuvulwe icala lokuduna kanye nokuthumba esiteshini samaphoyisa eThekwini.
Kuthe ngokuhamba kwesikhathi le moto enezinombolo ezithi ND 576-648 yatholakala kuMoodie Crescent, eMontclair, ngoLwesihlanu ntambama.
"Siyitholile imoto, kepha namanje sisathungatha usana."
Nasi isithombe sosana ngezansi:
- News24


text:
BUKA: Umculi wodumo elwa ngaphandle kwehhotela
2017-02-16 12:32
Cape Town – Umculi waphesheya ongaconsi phansi kubalandeli, uJustin Bieber, usebalwe njengomsolwa embikweni wamaphoyisa ngezinsolo zokuthi washaya owesilisa ngoJuni, kunyaka ka-2016.
Lesi sigameko saqoshwa ngekhamera; kanti iTMZ kwaba ngeyokuqala ukuthi ikhiphe i-video yalesi sigameko.
OLUNYE UDABA: Isoka 'lidephune' udebe lwentombi inqaba ukwenza ucansi nalo
Kule video kubonakala lo mculi wodumo lwengoma esihloko sithi Sorry ebambene ngezihluthu nowesilisa obonakala emkhulu kunaye ngaphandle kwehhotela iCleveland.
Ngokwe-TMZ lo mlisa osolwa ngokuba yisisulu utshele amaphoyisa ukuthi uBieber wahlwitha izibuko zakhe maqede wazigqoka, nokwathi uma ethi uzama ukuthatha isithombe noBieber, lo mculi oneminyaka engama-22 ubudala wavele wavuka indlobane maqede wagadla kusona.
Zibonele i-video lapha:
- Channel24


text:
KUVALWE umgwaqo u-R102 ngenkathi umphakathi waseNtshawini ubhikisha ngoMsombuluko kanye nangoLwesibili.
NgoLwesibili, okhulumela amaphoyisa KwaZulu-Natal, u-Lieutenant Colonel Thulani Zwane uthe: “Ekuseni namhlanje umphakathi waseNtshawini uvale umgwaqo ngamatshe kanye nangamathaya avuthayo. Umphakathi ubukhalaza ngokuhlinzekwa kwezidingo,” kusho yena.
Okhulumela umasipala waKwaDukuza, uMnu. Sphelelo Ngobese uthe umasipala uthumele amalungu omkhandlu ukuba ayophenya kabanzi ngembangela yalo mbhikisho.
Ekhuluma nabezindaba ngoLwesibili Uthe: “Okwamanje angeke sikwazi ukuphawula ngalolu daba kodwa sizobazisa abezindaba umasekukhona esikutholile kodwa esingakuqinisekisa ukuthi sizozama ngayoyonke indlela ukuthi kubuyela ukuthula kuleya ndawo,” kusho uMnu. Ngobese.
Ngalo uLwesibili, leliphephandaba likhulume nekhansela lendawo uMnu. Welcome Ntuli naye othe ubuholi bebubheke khona eNtshawini ukuyozwa izikhalo zababhikishi.
NgoMsombuluko, u-Lieutenant Colonel Thulani Zwane uthe kushiswe imoto ngenkathi kubhikishwa kanti kuboshwe abasolwa ababili ngecala lokuqala udlame emphakathini.
Uthe: “Bazovela enkantolo yeMantshi yaKwaDukuza kungekudala,” kusho u-Lieutenant Colonel Zwane.


text:
Kushone 4 kuginqika itekisi
2012-12-31 08:32
Johannesburg - Abantu abane bashonile kwathi abanye abayisithupha balimala kambi ngesikhathi kuginqika itekisi ngaseHeidelberg, kusho abahambisa usizo lokuqala ngoMsombuluko ekuseni.
AbakwaNetcare 911 babike bathi abantu abalimele bahlanganisa nengane encane ephuthunyiswe esibhedlela ngendiza enophephela emhlane.
Okhulumela abakwaNetcare 911 uSanti Steinmann uthi ingane ingeniswe esibhedlela iCharlotte Maxeke, abanye bangeniswa kwezinye izibhedlela.
– Landela Izindaba News24 kuTwitter
(@IzindabaNews24).


text:
UBoneni Magubane uyazifela ngomculo nokusiza abasafufusa
2017-04-18 18:03
Durban - Umculo kamasikandi wehle njengedlozi kuyena ngoba ubengaziboni engena kuwona ekukhuleni kwakhe kodwa ngenxa yobizo nekhono aphathiswe lona, kugcine sekwenzekile lokhu abekulethelwe emhlabeni ukuzojabulisa abathandi bomculo wesintu.
UFikile "Boneni" Magubane, 37, waKwaHlazakazi, eNquthu enyakatho neKwaZulu-Natal, ungumculi onekhono eliqhakazile futhi ozibonakalisile nakweminye yemicimbi ebiseThekwini nyakenye ukuthi ikhono lakhe lisabalale ngaphandle kokugxila kumasikandi kuphela ngoba nolunye uhlobo lomculo uyalwenza.
Ungumculi othandayo ukuvundulula amakhono kubaculi abasebasha ukuze nabo badume ngelinye ilanga baziphilise ngomculo.
UBoneni akasiyena umculi odlisa ngokuzihasha njengoba ethi akakholelwa kakhulu kukhona ngoba uhlonipha izinsizwa okuyizona ezaziwa ngokuzisho.
OLUNYE UDABA:Amantshontsho kaMaskandi: Ushanele ezibaluleke zodwa uKhuzani
ILANGA likhulume noBoneni lifuna ukuthola kabanzi ngaye. Uma ezisho, usho aphelele kanje:
"Sekunjalo balandeli besthole sikaMsenganduna, Inhlu***emhlophe ethi ingababomvu kube yafika nomlandakazi, Engathi mina ngifundile, Ashila!!!"
Lezi zihasho zakhe uthi zisho lukhulu kuyena ngoba zimenza azigqaje ngesibongo sakhe sakwaMagubane njengoba kuyizithakazelo zakhona. Uthi yena ungumasikandi ofundile futhi onamaphupho amakhulu ngempilo yingakho engazinyezi ngokufunda kwakhe.
Echaza ngomlando wakhe kwezomculo, uthi ungene ngonyaka wezi-1998 emuva kokuphothula umatikuletsheni ngowezi-1997 ePhakathwayo High khona eNquthu wase elibangisa eGoli eyokwenza umkhakha wekhompyutha wafike wazithela ezigincini nakuba wayenothando lokulingisa kodwa kwagcina kungenzekanga. Uthi kwezomculo ungene ngokuthi langa limbe ubephelezela uninalume wakhe uMnu Manqofoza Sithole eyozilolonga eqenjini iHhashi Elimhlophe kwazise ubegida kulona kwase kwakheka uthando lomculo nakuyena uBoneni.
Utshele leli phephandaba ukuthi emuva kwesikhashana kuzwakale izindaba zokuthi kuzosungulwa iqembu elibizwa ngeZintombi zikaHhashi Elimhlophe wase ebizwa ukuba ezojiyna kulona ngoba bese kubonakele ukuthi unalo uthando lomculo nebala wasebenza nalo.
Ngonyaka olandela lowo, uBoneni upikwe wafakwa kwelinye iqembu lona elabe lisungulwe ngomunye woprojusa base-Gallo Record uMnu Richard Siluma. Leli qembu belibizwa ngokuthi Abantwana Bothando kanti kuthe ngesikhathi leli qembu limatasatasa lilungiselela ukuphuma kwe-albhamu yalo yesibili lavelelwa umshophi wokudlulelwa ngamalunga alo okubalwa nocula phambili kulona.
Kulapho uBoneni ethathiwe khona wafakwa kwelinye iqembu likaSimosakhe Mthalane(ongasekho) ebelaziwa ngokuthi iMbabazane.Uqhubekile kuleli qembu wase efakwa nakwiMthente kanti kuwona wonke lamaqembu ubegida abuye alekelele lapha nalapha ekuculeni.
"UMthalane wangibona ngigida kuBantwana Bothando kwa-Mai-Mai eGoli wase enginxenxa ukuba ngisebenze naye wathi badala kakhulu labantu engicula nabo. Kwezomculo nje ngiyinzalo yeHhashi Elimhlophe okuyilona elangiqeqesha nakuba bese nginalo uthando lomculo kodwa ukusondela kumalume ngihambe naye uma beyozilolonga kungisizile.
"Bengifuna ukubona ukuthi kwenzekani uma bezilungiselela. Kuthe ngesikhathi sengizwa ukuthi kufuneka amantombazane azocula ngoba kukhona iqembu elisha elizokwakhiwa, nami ngase ngiyaya kwaba ukungena kwami emculweni ngenxa yeHhhashi," kusho uBoneni.
Uthi ukungena kwakhe akubanga yinto elula ngoba ababemubuka bese bemungabaza ukuthi angakwazi ukucula umasikandi. Uveze ukuthi kulamaqembu aqale kuwona ubegida ngoba bekuthiwa ngeke akwazi ukuucula phambili.
Utshele ILANGA ukuthi lokho bekungamuphathi kabi ngoba ubethokozela ukuba yingxenye yamaqembu amakhulu ezimisele nangokufunda ngokuningi kulabo ebebecula phambili ngalezo zikhathi. Uthi kuthe ngonyaka wezi-2005 wezwa ngoMthalane ukuthi inkampani i-Bula Music ifuna ukusungula iqembu labesifazane likamasikandi manje icele yena ukuba ayitholele amantombazane naye utshelwe nguPhathaphatha Ngcobo obecelwa nguMnu Tshepo Nzimande obesebenza eBula.
"Sihambile noMthalane saya eBula, bangibuza ukuthi ngiyakwazi yini ukucula umasikandi bengangithembi base bekhipha imali bathi mangiyokwenza idemo yezingoma ezimbili bafuna ukuzwa. Ngampela siyenzile base bawuthanda umsebenzi wami wathi uMthalane ngizoba uBoneni igama lami wathi uyabona ke ukuthi uculile ngempela, baboneni ke njengoba bevumile ukuthi ulakhe iqembu. Libe seliqhamuka kanjalo-ke ligama ngathi ngizokuba nguBoneni ngoba lalingekho leli gama. Ngikhiphe i-albhamu yokuqala ethi "Isikweletu Asiboli" yathokozelwa kakhulu," kusho uBoneni.
Uthi emuva kwalokho kushone uMthalane kwaba sengathi kuphelile ngaye emculweni kwazise ubeyikho konke kuyena ubemfundise okuningi kwezomculo. Uthi ubuhlunga abuzwe ngokushona kwakhe ngeke abulinganise nalutho.
Utshele ILANGA ukuthi aphele lapho amathemba empilo kwaphela isikhathi eside emile engaculi waze wathola ucingo oluvela kuMnu Meshack Masondo(ongasekho) we-NTP music production ebuza ukuthi usafuna yini ukucula. Uthi-ke ubuyele kanjalo emculweni ngenxa kaMnu Masondo wase eqopha i-albhamu ethi " Amathemba" waze wanqoba izindondo ngayo okubalwa eyeBest Female Artist kumaSATMA, kwaba yiBest Female Artist nakuMantshontsho waphinda walala isithathu nakwiLANGA Mnandi Amahewu.
"Lonyaka wangiphatha kahle kakhulu okuyilapho ngithathe khona isinqumo sokusngula nkampani yami ngayibiza nge-IZIGI 012 ngarekhoda uMzo "Jaiva" Khanyeza wayelethe umsebenzi wakhe kumina bezibiza ngaManono ngathi kuye abazibize ngaMa-AK47 base bekhipha i-labhamu ethi "Isigebengu", akugcinanga lapho ngabe sengiqopha uFihliskhwele ethi "igalelo"," kusho uBoneni.
Uthi yena ungumculi onamaphupho ngalo mculo njengoba eminyakeni edlule eqhamuka nomjikelezo obuseThekwini naseGoli wokuhlonza abaculi azobarekhoda nakuba engalutholanga uxhaso lwezimali. UBoneni ubethandana noMthalane kanti unezingane ezine okungamfana namantombazane. Uke wahlomula ngendondo yeBest Female Atist kumaSouth African Voluntary Awards(SAVA) nge-albhamu ethi "Ndinokuda".
- “Like” ikhasi lethu kuFacebook ukuze uthole izindaba ngolimi lwakho - Landela IzindabaNews24 kuTwitter
- News 24


text:
Isahluko 19
1
Inkatho yesibili yadla uSimeyoni, isizwe sabantwana bakwaSimeyoni ngemindeni yabo; ifa labo laliphakathi kwefa labantwana bakwaJuda.
2 Ifa labo laliyiBeri Sheba, neSheba, neMolada,
3 neHasari Shuwali, neBala, ne-Eseme,
4 ne-Elitoladi, neBethuli, neHorma,
5 neSikilagi, neBeti Marikaboti, neHasari Susa,
6 neBeti Lebawoti, neSharuheni, imizi iyishumi nantathu nemizana yayo;
7 i-Ayini, neRimoni, ne-Etere, ne-Ashani, imizi mine nemizana yayo,
8 nayo yonke imizana eyayinxazonke zaleyo mizi kuze kube seBalati Beri, iRama laseNingizimu. Lokho kwakuyifa lesizwe sabantwana bakwaSimeyoni ngemindeni yabo.
9 Ifa labantwana bakwaSimeyoni lavela esabelweni sabantwana bakwaJuda, ngokuba isabelo sabantwana bakwaJuda sasisikhulu kubo; ngalokho abantwana bakwaSimeyoni babenefa phakathi kwefa labo.
10 Inkatho yesithathu yadla abantwana bakwaZebuloni ngemindeni yabo; umkhawulo wefa labo wafika eSaridi;
11 umkhawulo wabo wenyukela ngasentshonalanga kuze kube seMarala, wafinyelela naseDabesheti, wafinyelela nasemfuleni ongasempumalanga kwaseJokineyamu,
12 wajika wasuka eSaridi ngasempumalanga, lapho kuphuma khona ilanga, kuze kube semkhawulweni waseKisiloti Thabori, waphuma waya eDaberati, wenyukela eJafiya;
13 kusukela lapho wadlula waya ngasempumalanga eGati Heferi, nase-Eti Kasini, waphuma waya eRimoni elifika naseNeya;
14 umkhawulo wawusujika ngasenyakatho kwalo, waya eHanathoni; ukuphuma kwawo kwakungasesigodini saseJifitayeli;
15 neKathati, neNahalali, neShimroni, neJidala, neBetlehema, imizi iyishumi nambili nemizana yayo.
16 Lokho kwakuyifa labantwana bakwaZebuloni ngemindeni yabo, leyo mizi kanye nemizana yayo.
17 Inkatho yesine yadla u-Isakare, abantwana bakwa-Isakare ngemindeni yabo.
18 Umkhawulo wabo wawuyiJizreyeli, neKesuloti, neShunemi,
19 neHafarayimi, neShiyoni, ne-Anaharati,
20 neRabiti, neKishiyoni, ne-Ebesi,
21 neRemeti, ne-Eni Ganimi, ne-EniHada, neBeti Phasesi;
22 umkhawulo wafinyelela eThabori, naseShahasuma, naseBeti Shemeshi; ukuphuma komkhawulo wabo kwakuseJordani, imizi iyishumi nesithupha nemizana yayo.
23 Lokho kwakuyifa lesizwe sabantwana bakwa-Isakare ngemindeni yabo, imizi kanye nemizana yayo.
24 Inkatho yesihlanu yadla isizwe sabantwana bakwa-Asheri ngemindeni yabo.
25 Umkhawulo wabo wawuyiHelikati, neHali, neBetheni, ne-Akishafu,
26 ne-Alameleki, ne-Amadi, neMishali; wafinyelela eKarmeli ngasentshonalanga, naseShihori Libinati;
27 wajika ngasempumalanga, waya eBeti Dagoni, wafinyelela kwaZebuloni nasesigodini saseJifitayeli ngasenyakatho ukuya eBeti Emeki naseNeyiyeli, waphumela eKabuli ngakwesokhohlo;
28 ne-Ebironi, neRehobi, neHamoni, neKhana, neSidoni Elikhulu;
29 umkhawulo wajika waya eRama, nasemzini obiyelweyo waseTire; umkhawulo wajika waya eHosa; ukuphuma kwawo kwakuselwandle ngasezweni lase-Akizibi;
30 ne-Uma, ne-Afeki, neRehobi, imizi ingamashumi amabili nemizana yayo.
31 Lokho kwakuyifa lesizwe sabantwana bakwa-Asheri ngemindeni yabo, leyo mizi kanye nemizana yayo.
32 Inkatho yesithupha yadla abantwana bakwaNafetali, abantwana bakwaNafetali ngemindeni yabo.
33 Umkhawulo wabo wasuka eHelefi, kulo i-oki laseSahananimi, nase-Adami Nekebi, naseJabineyeli, waze wafika eLakumi; ukuphuma kwawo kwakungaseJordani;
34 umkhawulo wawusujika ngasentshonalanga, waya e-Azinoti Thabori; waphuma lapho, waya eHukoki; wafinyelela kwaZebuloni ngaseningizimu, wafinyelela kwa-Asheri ngasentshonalanga nakwaJuda ngaseJordani ngasempumalanga.
35 Imizi ebiyelweyo yayiyiSidimi, neSeri, neHamati, neRakati, neKinereti,
36 ne-Adama, neRama, neHasori,
37 neKedeshi, ne-Edireyi, ne-EniHasori,
38 neJireyoni, neMigidaliyeli, neHoremi, neBeti Anati, neBeti Shemeshi, imizi iyishumi nesishiyagalolunye nemizana yayo.
39 Lokho kwakuyifa lesizwe sabantwana bakwaNafetali ngemindeni yabo, imizi kanye nemizana yayo.
40 Inkatho yesikhombisa yadla abantwana bakwaDani ngemindeni yabo.
41 Umkhawulo wefa labo wawuyiSora, ne-Eshitawoli, ne-Iri Shemeshi,
42 neShahalabini, ne-Ajaloni, neJitila,
43 ne-Eloni, neThimna, ne-Ekroni,
44 ne-Eliteke, neGibethoni, neBalati,
45 neJehudi, neBene Beraki, neGati Rimoni,
46 neMe Jarikhoni, neRakhoni, kanye nomkhawulo malungana neJafo.
47 Umkhawulo wabantwana bakwaDani waphuma kuwo; kepha abantwana bakwaDani bakhuphuka balwa neLeshemu, balithatha, balichitha ngosiko lwenkemba, balidla, bakha kulo, baliqamba iLeshemu ngokuthi iDani ngegama likaDani uyise.
48 Lokho kwakuyifa lesizwe sabantwana bakwaDani ngemindeni yabo, leyo mizi kanye nemizana yayo.
49 Base beqeda ukwabelana izwe libe yifa ngemikhawulo yalo; abantwana bakwa-Israyeli bamnika uJoshuwa indodana kaNuni ifa phakathi kwabo;
50 ngesiyalezo sikaJehova bamnika umuzi awucelayo, iThimnati Sera, ezintabeni zakwa-Efrayimi; wakha umuzi, wahlala kuwo.
51 Lawo angamafa abawabela ngenkatho u-Eleyazare umpristi, noJoshuwa indodana kaNuni, nezinhloko zawoyise bezizwe zabantwana bakwa-Israyeli eShilo phambi kukaJehova ngasemnyango wetende lokuhlangana. Baqeda-ke ukwabela izwe.


text:
Saab J-21 Swedish Fighter FSX SP2
I-Saab 21 kwaba IsiSwidi fighter / attack izindiza ezivela saab ukuthi owokuqala wathatha emoyeni in 1943. It wayechazwa njengonkulunkulu esebenza kahle kakhulu yesikhulumi izikhali. Yaklanyelwa njengoba twin boom pusher ukumisa, lapho bendiza is aboshelwe ezingemuva fuselage, ukusunduza ndiza phambili. Source: Wikipedia
Lokhu kukhululwa iza ne 4 ngopende izikimu, VC, Izikali metric futhi zonke izinto evamile.
izinga Good, umsebenzi nice kakhulu.
Lokhu kukhululwa iza ne 4 ngopende izikimu, VC, Izikali metric futhi zonke izinto evamile.
izinga Good, umsebenzi nice kakhulu.
Saab J-21 Swedish Fighter FSX SP2 Thwebula


text:
Kungakhathaliseki ukuthi izinkinga obhekana nazo uma usebenzisa dr.fone yamathuluzi, thina zihlale lapha ukukusiza ukusebenza wabakhipha.
Siyayazisa imicabango yabantu amakhasimende ethu, futhi siyakwamukela ukuthi usitshele ngomuzwa wakho Wondershare uMkhiqizo wakho. Sithumele yakho imibono, izicelo, noma ngisho imibono. Nakuba singeke sikwazi ngqo aphendule impendulo yakho, sizosebenzisa ukuthuthukisa imikhiqizo kanye namasevisi ethu. Uma unabo isimo lobuchwepheshe noma ukwesekwa, khona-ke ngomusa uxhumane nathi ngokusebenzisa Ukusekela sethu Sosizo, njengoba sizokwazi ukuphendula ngayo usizo
Siyayazisa imicabango yabantu amakhasimende ethu, futhi siyakwamukela ukuthi usitshele ngomuzwa wakho Wondershare uMkhiqizo wakho. Sithumele yakho imibono, izicelo, noma ngisho imibono. Nakuba singeke sikwazi ngqo aphendule impendulo yakho, sizosebenzisa ukuthuthukisa imikhiqizo kanye namasevisi ethu. Uma unabo isimo lobuchwepheshe noma ukwesekwa, khona-ke ngomusa uxhumane nathi ngokusebenzisa Ukusekela sethu Sosizo, njengoba sizokwazi ukuphendula ngayo usizo
Siyakwazisa ngempela imibono neziphakamiso zakho ukuze imikhiqizo yethu. Impendulo yakho izodluliselwa ukuthuthukiswa ithimba lethu ukuze ubuyekezwe futhi ukubona ukuthi ingabe kungaba ukungezwa okuzayo. Nakuba asikwazi ukuphendula emuva, siyazi ukuthi sizokwenza konke okusemandleni ukuze senze umkhiqizo best ukuthi singakwazi, futhi impendulo yakho kuyosisiza lukhulu.
Uma wenza kanjalo udinga usizo nomunye imikhiqizo yethu, xhumana nethimba lethu losekelo ku Ukusekela sethu Sosizo.
Siyabonga isikhathi sakho, futhi ukusekela!
Lokhu kushintsha ulimi kwekhasi. Ngeke kushintshe noma imuphi umbhalo ofakwa abasebenzisi


text:
Isahluko 34
1
UDina, indodakazi kaLeya amzalela yona uJakobe, waphuma ukuyobona amadodakazi alelo zwe.
2 UShekemi indodana kaHamori umHivi, inkosi yezwe, wambona, wamthatha, walala naye, wamona.
3 Inhliziyo yakhe yabambelela kuDina indodakazi kaJakobe, wayithanda intombi, wakhuluma kuyo inhliziyo yentombi.
4 UShekemi wakhuluma kuyise uHamori, wathi: “Ngithathele le ntombazana, ibe ngumkami.”
5 UJakobe wezwa ukuthi ungcolisile indodakazi yakhe uDina; amadodana akhe ayesezinkomeni endle; uJakobe wathula, aze afika.
6 UHamori uyise kaShekemi waphumela kuJakobe ukuyokhuluma naye.
7 Amadodana kaJakobe abuya endle esezwile lokho; abantu badabuka, bathukuthela kakhulu, ngokuba ubenze ubuwula kwa-Israyeli ngokulala nendodakazi kaJakobe, okungenakwenziwa.
8 UHamori wakhuluma nabo, wathi: “Inhliziyo yendodana yami uShekemi iyabambelela endodakazini yenu; ake nimuphe yona, ibe ngumkakhe.
9 Ganiselanani nathi, nisiphe amadodakazi enu, nizithathele amadodakazi ethu.
10 Niyakuhlala kithi; izwe liyakuba sebusweni benu; yakhani, nithengiselane, nifuye kulo.”
11 UShekemi wayesethi kuyise nakubanewabo: “Ake ngifumane umusa emehlweni enu; lokho eniyakukusho kimi, ngiyakuninika khona.
12 Bizani kimi ilobolo noma lingakanani kanye nesipho, ngiyakuninika njengokusho kwenu kimi; kodwa ngipheni intombi ibe ngumkami.”
13 Amadodana kaJakobe abaphendula oShekemi noHamori uyise ngobuqili, akhuluma, njengokuba ebemngcolisile uDina udadewabo,
14 athi kubo: “Asinakwenza lokhu, ukunika udadewethu kumuntu ongasokwanga, ngokuba lokho kuyihlazo kithina.
15 Kepha ngalokho singanivumela: uma nizakuba njengathi, kusokwe bonke abesilisa bakini,
16 siyakuninika amadodakazi ethu, sizithathele amadodakazi enu, sihlale nani, sibe yisizwe sinye.
17 Kepha uma ningasilaleli, nisokwe, siyakuthatha indodakazi yethu, sihambe.”
18 Amazwi abo aba mahle koHamori noShekemi indodana kaHamori.
19 Le nsizwa ayilibalanga ukwenza lokho, ngokuba yayethabela indodakazi kaJakobe; yayinodumo kunabo bonke abendlu kayise.
20 OHamori noShekemi indodana yakhe beza ngasesangweni lomuzi, bakhuluma namadoda omuzi wabo, bathi:
21 “Labo bantu bahlezi ngokuthula nathi; ngalokho mabahlale ezweni, balihambe, ngokuba bheka, izwe libanzi inxa zombili phambi kwabo; asizithathele amadodakazi abo abe ngomkethu, sibaphe amadodakazi ethu.
22 Kuphela ngalokho bayasivumela laba bantu ukuhlala nathi, sibe yisizwe sinye, ukuthi bonke abesilisa bakithi basokwe, njengalokho bona besokiwe.
23 Imihlambi yabo, nempahla yabo, nezinkomo zabo akuyikuba ngokwethu na? Masibavumele kuphela, bakhe kithi.”
24 Bonke abaphuma ngesango lomuzi wakhe balalela oHamori noShekemi indodana yakhe; bonke abesilisa basokwa, bonke abaphuma ngesango lomuzi wakhe.
25 Kwathi ngosuku lwesithathu bese nobuhlungu, amadodana amabili kaJakobe, oSimeyoni noLevi, abanewabo bakaDina, bathatha, kwaba yilowo nalowo inkemba yakhe, bahlasela umuzi ngesibindi, babulala bonke abesilisa.
26 Babulala oHamori noShekemi indodana yakhe ngosiko lwenkemba, bakhipha uDina endlini kaShekemi, bahamba.
27 Amadodana kaJakobe ayesefica ababuleweyo, aphanga umuzi, ngokuba babengcolisile udadewabo.
28 Athatha izimvu zabo, nezinkomo zabo, nezimbongolo zabo, okwakusemzini nokwakusendle,
29 nemfuyo yonke yabo; athumba abantwana babo nawomkabo, abaphanga kanye nakho konke okusendlini.
30 UJakobe wayesethi koSimeyoni noLevi: “Ningihluphile, ningenzile ukuba nginukele kabi abantu bezwe, amaKhanani namaPherizi, lokhu ngiyingcosana, bayakungihlanganyela, bangibulale, ngichithwe mina nendlu yami.”
31 Base bethi: “Ngabe bemenza udadewethu isifebe na?”


text:
Isahluko 26
1
Kwathi emva kwaleso sifo uJehova wakhuluma kuMose naku-Eleyazare indodana ka-Aroni umpristi, wathi:
2 “Balani umumo wenhlangano yonke yabantwana bakwa-Israyeli kusukela kwabaneminyaka engamashumi amabili kuya phezulu, ngezindlu zawoyise, bonke abakwa-Israyeli abangaphuma impi.”
3 OMose no-Eleyazare umpristi bakhuluma nabo emathafeni akwaMowabi ngaseJordani ngaseJeriko, bathi:
4 “Yebo, bona abaneminyaka engamashumi amabili kuya phezulu, njengalokho uJehova eyalile uMose nabantwana bakwa-Israyeli abaphuma ezweni laseGibithe.”
5 URubeni, izibulo lika-Israyeli: amadodana kaRubeni: kwaHanoki: ngumndeni wakwaHanoki; kwaPhalu: ngumndeni wakwaPhalu;
6 kwaHesironi: ngumndeni wakwaHesironi; kwaKarmi: ngumndeni wakwaKarmi.
7 Yileyo eyimindeni yabakwaRubeni; ababalwayo kuyo babe yizinkulungwane ezingamashumi amane nantathu namakhulu ayisikhombisa namashumi amathathu.
8 Amadodana kaPhalu: ngu-Eliyabe.
9 Amadodana ka-Eliyabe: ngoNemuweli, noDathani, no-Abiramu. Laba bangoDathani no-Abiramu labo ababizwa yinhlangano ukuba balwe noMose no-Aroni bekulo iviyo likaKora, lilwa noJehova;
10 umhlaba wavula umlomo wawo, wabagwinya kanye noKora ekufeni kwalelo viyo, lapho umlilo waqeda amadoda angamakhulu amabili namashumi ayisihlanu, aba yisixwayiso.
11 Kepha amadodana kaKora awafanga.
12 Amadodana kaSimeyoni ngemindeni yawo: kwaNemuweli: ngumndeni wakwaNemuweli; kwaJamini: ngumndeni wakwaJamini; kwaJakini: ngumndeni wakwaJakini;
13 kwaZera: ngumndeni wakwaZera; kwaShawule: ngumndeni wakwaShawule.
14 Yileyo eyimindeni yabakwaSimeyoni, izinkulungwane ezingamashumi amabili nambili namakhulu amabili.
15 Amadodana kaGadi ngemindeni yawo: kwaSefoni: ngumndeni wakwaSefoni; kwaHagi: ngumndeni wakwaHagi; kwaShuni: ngumndeni wakwaShuni;
16 kwa-Ozini: ngumndeni wakwa-Ozini; kwa-Eri: ngumndeni wakwa-Eri;
17 kwa-Arodi: ngumndeni wakwa-Arodi; kwa-Areli: ngumndeni wakwa-Areli.
18 Yileyo eyimindeni yamadodana kaGadi ngokwababalwayo kubo, izinkulungwane ezingamashumi amane namakhulu ayisihlanu.
19 Amadodana kaJuda: ngo-Eri no-Onani; o-Eri no-Onani bafela ezweni laseKhanani.
20 Amadodana kaJuda ngemindeni yawo: kwaShela: ngumndeni wakwaShela; kwaPheresi: ngumndeni wakwaPheresi; kwaZera: ngumndeni wakwaZera.
21 Amadodana kaPheresi: kwaHesironi: ngumndeni wakwaHesironi; kwaHamule: ngumndeni wakwaHamule.
22 Yileyo eyimindeni kaJuda ngokwababalwayo kubo, izinkulungwane ezingamashumi ayisikhombisa nesithupha namakhulu ayisihlanu.
23 Amadodana ka-Isakare ngemindeni yawo: kwaThola: ngumndeni wakwaThola; kwaPhuva ngumndeni wakwaPhuva;
24 kwaJashubi: ngumndeni wakwaJashubi; kwaShimroni: ngumndeni wakwaShimroni.
25 Yileyo eyimindeni ka-Isakare ngokwababalwayo kubo, izinkulungwane ezingamashumi ayisithupha nane namakhulu amathathu.
26 Amadodana kaZebuloni ngemindeni yawo: kwaSeredi: ngumndeni wakwaSeredi; kwa-Eloni: ngumndeni wakwa-Eloni; kwaJaleli: ngumndeni wakwaJaleli.
27 Yileyo eyimindeni yabakwaZebuloni ngokwababalwayo kubo, izinkulungwane ezingamashumi ayisithupha namakhulu ayisihlanu.
28 Amadodana kaJosefa ngemindeni yawo: ngoManase no-Efrayimi.
29 Amadodana kaManase: kwaMakiri: ngumndeni wakwaMakiri; uMakiri wazala uGileyadi; kwaGileyadi: ngumndeni wakwaGileyadi.
30 Lawa angamadodana kaGileyadi: kwa-Iyezeri: ngumndeni wakwa-Iyezeri; kwaHeleki: ngumndeni wakwaHeleki;
31 kwa-Asiriyeli: ngumndeni wakwa-Asiriyeli; kwaShekemi: ngumndeni wakwaShekemi;
32 kwaShemida: ngumndeni wakwaShemida; kwaHeferi: ngumndeni wakwaHeferi.
33 USelofehadi indodana kaHeferi wayengenamadodana enamadodakazi odwa; amagama amadodakazi kaSelofehadi ayengoMahela, noHogila, noMilka, noTirisa.
34 Yileyo eyimindeni kaManase; ababalwayo kubo babeyizinkulungwane ezingamashumi ayisihlanu nambili namakhulu ayisikhombisa.
35 Lawa angamadodana ka-Efrayimi ngemindeni yawo: kwaShuthela: ngumndeni wakwaShuthela; kwaBekeri: ngumndeni wakwaBekeri; kwaThahani: ngumndeni wakwaThahani.
36 Lawa angamadodana kaShuthela: kwa-Eranu: ngumndeni wakwa-Eranu.
37 Yileyo eyimindeni yamadodana ka-Efrayimi ngokwababalwayo kubo, izinkulungwane ezingamashumi amathathu nambili namakhulu ayisihlanu. Lawo angamadodana kaJosefa ngemindeni yawo.
38 Amadodana kaBenjamini ngemindeni yawo: kwaBela: ngumndeni wakwaBela; kwa-Ashibeli: ngumndeni wakwa-Ashibeli; kwa-Ahiramu: ngumndeni wakwa-Ahiramu;
39 kwaShefufamu: ngumndeni wakwaShufamu; kwaHufamu: ngumndeni wakwaHufamu.
40 Amadodana kaBela ayengo-Arida noNahamani; kwa-Arida: ngumndeni wakwa-Arida; kwaNahamani: ngumndeni wakwaNahamani.
41 Yilawo angamadodana kaBenjamini ngemindeni yawo; ababalwayo kubo babe yizinkulungwane ezingamashumi amane nanhlanu namakhulu ayisithupha.
42 Lawa angamadodana kaDani ngemindeni yawo: kwaShuhamu: ngumndeni wakwaShuhamu. Yileyo eyimindeni kaDani ngemindeni yayo.
43 Yonke imindeni yabakwaShuhamu ngokwababalwayo kubo yayiyizinkulungwane ezingamashumi ayisithupha nane namakhulu amane.
44 Amadodana ka-Asheri ngemindeni yawo: kwaJimna: ngumndeni wakwaJimna; kwaJishiwi: ngumndeni wakwaJishiwi; kwaBeriya: ngumndeni wakwaBeriya.
45 Kumadodana kaBeriya: kwaHebere: ngumndeni wakwaHebere; kwaMalikiyeli: ngumndeni wakwaMalikiyeli.
46 Igama lendodakazi ka-Asheri lalinguSera.
47 Yileyo eyimindeni yamadodana ka-Asheri ngokwababalwayo kubo, izinkulungwane ezingamashumi ayisihlanu nantathu namakhulu amane.
48 Amadodana kaNafetali ngemindeni yawo: kwaJaseli: ngumndeni wakwaJaseli; kwaGuni: ngumndeni wakwaGuni;
49 kwaJeseri: ngumndeni wakwaJeseri; kwaShilemi: ngumndeni wakwaShilemi.
50 Yileyo eyimindeni kaNafetali ngemindeni yayo; ababalwayo kubo babe yizinkulungwane ezingamashumi amane nanhlanu namakhulu amane.
51 Yilabo ababalwayo babantwana bakwa-Israyeli, izinkulungwane ezingamakhulu ayisithupha nanye namakhulu ayisikhombisa namashumi amathathu.
52 UJehova wakhuluma kuMose, wathi:
53 “Izwe liyakwahlukaniselwa bona labo, libe yifa labo njengokomumo wamagama.
54 Abaningi uyakubanika ifa elikhulu, abayingcosana uyakubanika ifa elincane, yilowo nalowo anikwe ifa ngokwababalwayo kuye.
55 Izwe liyakwahlukaniswa nokho ngenkatho; bayakulidla ifa ngokwamagama ezizwe zawoyise.
56 Ngokwenkatho izwe liyakwahlukaniswa phakathi kwabaningi nabayingcosana.”
57 Nampa ababalwayo babaLevi ngemindeni yawo: kwaGereshoni: ngumndeni wakwaGereshoni; kwaKohati: ngumndeni wakwaKohati; kwaMerari: ngumndeni wakwaMerari.
58 Nansi imindeni yamaLevi: ngumndeni wakwaLibini, nomndeni wakwaHebroni, nomndeni wakwaMaheli, nomndeni wakwaMushi, nomndeni wakwaKora. UKohati wazala u-Amramu.
59 Igama lomka-Amramu lalinguJokebedi indodakazi kaLevi, owazalelwa uLevi eGibithe; wazalela u-Amramu o-Aroni noMose noMiriyamu udadewabo.
60 U-Aroni wazala oNadabi, no-Abihu, no-Eleyazare, no-Itamari.
61 ONadabi no-Abihu bafa, lapho benikela ngomlilo ongafanele phambi kukaJehova.
62 Ababalwayo kubo babe yizinkulungwane ezingamashumi amabili nantathu, bonke abesilisa kusukela kwabanenyanga kuya phezulu; ngokuba ababalwanga phakathi kwabantwana bakwa-Israyeli, lokhu abanikwanga ifa phakathi kwabantwana bakwa-Israyeli.
63 Yilabo ababalwa nguMose nangu-Eleyazare umpristi ababala abantwana bakwa-Israyeli emathafeni akwaMowabi ngaseJordani ngaseJeriko.
64 Kepha phakathi kwalabo kwakungekho muntu wababebaliwe nguMose nangu-Aroni umpristi, ababala abantwana bakwa-Israyeli ehlane laseSinayi.
65 Ngokuba uJehova wayeshilo ngabo wathi: “Bayakufa nokufa ehlane.” Akusalanga muntu kubo ngaphandle kukaKalebi indodana kaJefune noJoshuwa indodana kaNuni.


text:
Isahluko 4
1 Ngiyaqinisa phambi kukaNkulunkulu noKristu Jesu oyakwahlulela abaphilayo nabafileyo nangokubonakala kwakhe nombuso wakhe, ngithi:
2 Shumayela izwi, uqinise, noma kuyisikhathi noma kungesiso; sola, ukhuze, uyale ngakho konke ukubekezela nokufundisa.
3 Ngokuba kuyakuba khona isikhathi abangayikuvuma ngaso isifundiso esiphilayo, kepha ngokwezinkanuko zabo bayakuzibuthela abafundisi njengokubatshwa kwezindlebe zabo,
4 bafulathelise izindlebe zabo eqinisweni, baphambukele ezinganekwaneni.
5 Kepha wena, qonda ezintweni zonke, ubekezele ekuhluphekeni, wenze umsebenzi womvangeli, ufeze ukukhonza kwakho.
6 Ngokuba mina sengiyanikelwa, nesikhathi sokumuka kwami sesifikile.
7 Ngikulwile ukulwa okuhle, ngiqedile ibanga, ngigcinile ukukholwa;
8 sengibekelwe umqhele wokulunga eyakungipha wona ngalolo suku iNkosi, umahluleli olungileyo, kungeyimi ngedwa, kepha bonke abathandile ukubonakala kwayo.
9 Shesha uze kimi masinyane.
10 Ngokuba uDema wangishiya ethanda leli zwe lamanje, waya eThesalonika; uKreste waya eGalathiya, uThithu eDalmathiya;
11 nguLuka yedwa onami. Thatha uMarku, uze naye, ngokuba unosizo kimi ekukhonzeni.
12 UThikhiku sengamthuma e-Efesu.
13 Ijazi engalishiya eTrowa kuKarpu woliphatha, nxa uza, nezincwadi, ikakhulu ezesikhumba.
14 U-Aleksandru, umkhandi wethusi wenza okubi okuningi kimi; iNkosi iyakumbuyisela ngokwemisebenzi yakhe;
15 umxwaye nawe, ngokuba wamelana kakhulu namazwi ethu.
16 Ekuziphenduleleni kwami kokuqala kwakungekho muntu ongimelayo, kepha bonke bangishiya; makungabalelwa kubo lokho;
17 kodwa iNkosi yangimela, yangipha amandla ukuba intshumayelo ipheleliswe ngami, nabezizwe bonke bezwe; ngase ngikhululwa emlonyeni wengonyama.
18 INkosi iyakungikhulula kuyo yonke imisebenzi emibi, ingisindise, ngize ngifike embusweni wayo osezulwini; makube kuyo inkazimulo kuze kube phakade naphakade. Amen.
19 Khonza koPriska no-Akwila nendlu ka-Onesiforu.
20 U-Erastu wasala eKorinte, kepha uTrofimu ngamshiya eMilethu egula.
21 Shesha ufike, kungakangeni ubusika. Bakhonza kuwe o-Evubulu, noPhude, noLinu, noKlawudiya, nabo bonke abazalwane.
22 INkosi mayibe nomoya wakho. Umusa mawube nani.


text:
Kusuke isiphithiphithi unkosikazi wokuqala emisa umshado
2015-08-24 14:33
Johannesburg – Kusuke esinamathambo
ehholo lakwaBulawayo, eZimbabwe, ngesikhathi owesilisa ezama ukushada
isinyenyela nonkosikazi wesibili.
Kuthiwa unkosikazi wesibili wathola
ngale ndumezulu ngemuva kokuba nephupho, elaqinisekiswa ngumthandazi, kubika iBulawayo24.
UNobuhle Nkomo umangaze izethameli nezihlobo ebezihambele umshado kaSheppard
Nzara noClemencia Munkuli ngesikhathi emisa umshado.
OLUNYE UDABA: Umshado wesine kowayeshade nomlingisi wodumo
UNkomo emisa umshado uthe ushade
ngokwesintu noMankuli, wase etshengisa umfundisi izitifiketi zokuzalwa
zabantwana babo abane kanye nezithombe zomndeni.
Umshado awubange usaqhubeka ngoba
umkhwenyana akakwazanga ukuphika ukuthi bashadile noNkomo.
- News 24


text:
Isahluko 21
1
“Uma kufunyaniswa obuleweyo ezweni akunika lona uJehova uNkulunkulu wakho ukuba ulidle, elele endle, kungaziwa ukuthi ngubani ombuleleyo,
2 kuyakufika amalunga akho nabahluleli bakho, balinganise amabanga okuya emizini emzungezayo obuleweyo,
3 kuze kuthi umuzi oseduze nobuleweyo, amalunga alowo muzi athathe isithokazi ezinkomeni okungasetshenzwanga ngaso, singadonsanga ejokeni,
4 amalunga alowo muzi asehlisele leso sithokazi esigodini esinamanzi ampompozayo, esingalinywanga, singatshalwanga, ayaphule intamo yesithokazi lapho esigodini;
5 abapristi, amadodana kaLevi, bayakusondela, ngokuba uJehova uNkulunkulu wakho ubakhethile ukuba bamkhonze, babusise egameni likaJehova; ngezwi labo konke ukuxabana nokushaya kuyakunqunywa;
6 onke amalunga alowo muzi oseduze nobuleweyo ayakuhlamba izandla zawo phezu kwesithokazi esaphulelwe intamo esigodini,
7 aphendule athi: ‘Izandla zethu azichithanga leli gazi, namehlo ethu awakubonanga.
8 Thethelela, Jehova, abantwana bakho u-Israyeli obahlengileyo, ungavumeli igazi elingenacala phakathi kwabantu bakho u-Israyeli,’ bese bethethelelwa igazi lelo.
9 Kanjalo uyakukhipha igazi elingenacala phakathi kwakho, ngokuba uyakwenza okulungile emehlweni kaJehova.
10 “Lapho uphuma impi ukuhlasela izitha zakho uJehova uNkulunkulu wakho azinikela ezandleni zakho, uzithumbe,
11 ubone phakathi kwabathunjwa owesifazane omuhle onamathela kuye, uthanda ukumthatha abe ngumkakho,
12 myise ekhaya, aphucule ikhanda lakhe, asike izinzipho zakhe,
13 akhumule izingubo zokuthunjwa kwakhe, ahlale endlini yakho, akhalele uyise nonina inyanga yonke, andukuba ungene kuye, ube yindoda yakhe, yena abe ngumkakho.
14 Kepha uma ungathokozi ngaye, womyeka ukuba ahambe, aye lapho ethanda khona; kodwa awuyikuthengisa ngaye neze ngemali, ungamphathi njengesigqila, ngokuba usumonile.
15 “Uma umuntu enabafazi ababili, omunye ethandeka omunye aliwa, bamzalele abantwana, othandekayo nowaliwayo, bese kuthi indodana eyizibulo ingeyowaliwayo,
16 kuyakuthi mhla ewahlukanisela amadodana akhe ifa analo, makangayenzi indodana yentandokazi izibulo phambi kwendodana yesaliwakazi okuyiyona eyizibulo,
17 kepha avume ukuba indodana yowaliwayo ibe yizibulo ngokuyinika isabelo esiphindiweyo sakho konke anakho, ngokuba yona ingukuqala kwamandla akhe; ilungelo lezibulo lingelayo.
18 “Uma umuntu enendodana enenkani nengezwayo, engalaleli izwi likayise noma izwi likanina, engalaleli noma beyilaya,
19 uyise nonina bayakuyibamba, bayiyise kumalunga omuzi wakubo nasesangweni lendawo yakubo,
20 bathi kumalunga omuzi: ‘Le ndodana yethu inenkani, ayizwa, ayilaleli izwi lethu; iyisishingi nesidakwa.’
21 Onke amadoda omuzi wakubo ayakumkhanda ngamatshe aze afe; kanjalo uyakukhipha ububi phakathi kwakho, wonke u-Israyeli ezwe, esabe.
22 “Uma umuntu enzile isono esifanele ukufa, abulawe, umphanyeke emthini,
23 isidumbu sakhe asiyikuhlala bonke ubusuku emthini, kepha wommbela nokummbela ngalona lolo suku, ngokuba ophanyekiweyo uqalekisiwe nguNkulunkulu, ukuba ungalingcolisi izwe lakini akunika lona uJehova uNkulunkulu wakho libe yifa lakho.


text:
Kudlule emhlabeni inkakha yomculi wakuleli
2017-07-12 08:50
Cape Town – Inhlangano yezokusakaza kuleli, iSABC,
ngoLwesithathu ekuseni ibike ukuthi inkakha yomculi wakuleli weJazz, uRay Phiri, akasekho emhlabeni.
Lo mculi obeneminyaka
engu-70 ubudala ubephethwe yisifo somdlavuza wamaphaphu kanti ubesenda
kungeniswa esibhedlela esiseNelspruit, eMpumalanga.
Engxoxweni aba nayo
nephephandaba iSowetan ngaphambilini
kule nyanga uPhiri wacela ukuthi anikwe isikhala kanye
nethuba lokuba angabi semehlweni omphakathi ngesikhathi esagula. Watshela leli
phephandaba: “Ngivumele ngihlukumezeke [ngokuthula] ngobuhlungu [bami],
ngokwami nesithunzi sami.”
OLUNYE UDABA: Ushone ekhala ngokuxakeka uGunman
UPhiri – nobengumculi we-jazz, i-fusion kanye nombaqanga –
wazalwa ngomhlaka-23 Mashi 1947 eduze naseNelspruit, eMpumalanga. Waba
ngumsunguli weqembu lomculo, iCannibals ngeminyaka
yabo-1970. Ngokuhamba kwesikhathi, amaCannibals akhula aze agcina esezishintshe igama
aba iStimela, nokugcine sekuyiqembu elikhulu le-Afro-fusion.
Unkosikazi kaPhiri, uDaphney, washona engozini yemoto emgwaqeni
waseMpumalanga oqhelile ngonyaka ka-2003 ngesikhathi kugingqika imoto ababehamba
ngayo. UPhiri walimala
kanzima emqaleni.
Lena kwakungesiyona ingozi yokuqala yalaba bobabili. UDaphney wangeniswa
esibhedlela ngesikhathi imoto yalo mndeni yohlobo lweVolvo ishayisana nenye eNelspruit
ngonyaka ka-2002. UPhiri naye
walimala kanzima ngonyaka ka-1987 engozini yemoto eyadlula nowayengumphathi
weqembu lakhe lomculo kanye nabanye abayisithupha. Le ngozi yamhlukumeza
kakhulu uPhiri kangangokuthi waze wabuyela emculweni ngemuva kweminyaka
engu-11, ngokubika kweCity Press.
- Channel24